text:
आतंकवाद के सेती देखव भुइया लाल होत हे एखर सेती मनखेपन सुसक-सुसक के रोत हे
नाननान लईका ल लुढहार आतँकी बनात हे कोंवर-कोंवर हाथ म मउत के समान धरात हे अ,आ,इ के जघा लईकामन जेहाद सीखत हे खेले खाय के उमर म आँखी म लहू दिखत हे
७० हूर ,जन्नत के लालच म आतंकी बनजात हे बिन बिचारे दूसर ल मारे बर खुद ल उड़ात हे बगदादी,दाऊद,हाफिज इखर आका के नाव हे कतको दाई के कोरा म इखर पाप के दे घाव हे दाई ले बेटा,बहिनी ले भाई,लईका ले बापलूटत हे दुनियाभर म इखर चेला मउत बाँटत घूमत हे जाने कहा ले पाथे पइसा आतंक फइलायबर सिधवा मनखे ल मास के लोथड़ा बनाय बर जम्मों आँखी म डर हे मनखे निकले म डर्रात हे फटाका घलो फुटत हे तेन म सब काँप जात हे आतंकवाद हरय अमरबेल पोसइया ल खात हे पाकिस्तान, सीरिया सांप पोस के पछतात हे इस्लाम ल घलो हत्यारा मन बदनाम करत हे दुनियाभर म मजहबी दंगा के जहर ल घोरतहे अब समय आगेहे सब मिलके कमर कसबो हत्यारामन के नास करेबर मिलके आघु बढ़बो कुलूप अंधियार हारही जब सुरूज कस बरबो चैन के सांस नइलन एखर जड़मूल नास करबो| सुनिल शर्मा "नील"
थान खम्हरिया,बेमेतरा
7828927284
9755554470
CR
(यह रचना कॉपीराइट है कृपया कॉपी पेस्ट न करें........)
शुक्रवार, 20 नवंबर 2015
"""आतंकवाद""""
आतंकवाद के सेती देखव भुइया लाल होत हे एखर सेती मनखेपन सुसक-सुसक के रोत हे


c: text/html

text:
- राज्य सरकार के दूसर बड़का निर्णय : डॉ. रमन सिंह
- मुख्यमंत्री सामिल होइन अनुसूचित जाति-अनुसूचित जनजाति सम्मेलन म
- बस्तर म अवइया युग कनेक्टिविटी के होही
रायपुर, 17 अप्रैल 2018। मुख्यमंत्री डॉ. रमन सिंह ह कहिन हे कि अनुसूचित जनजाति के 22 समूह मन अऊ अनुसूचित जाति के पांच समूह मन के उच्चारण विभेद मन ल मान्य करे के फैसला उंखर सरकार के मुख्यमंत्री खाद्य सुरक्षा योजना लागू करे के फैसले के बाद दूसर बड़का निर्णय हे। उमन कहिन कि ए जाति समूह मन के उच्चारण विभेद मन ल मान्य करत राज्य सरकार ह अधिसूचना जारी कर देहे हे। एखर से अनुसूचित जनजाति अऊ अनुसूचित जाति वर्ग के 40 लाख मनखे मन ल फायदा होही, ऊंखर जाति प्रमाण पत्र बने म आसानी होही अऊ राज्य शासन के कई ठन योजना मन के लाभ मिलही। मुख्यमंत्री आज उत्तर बस्तर जिला के मुख्यालय कांकेर के नरहरदेव हाई स्कूल मैदान म आयोजित अनुसूचित जाति-अनुसूचित जनजाति वर्ग के सम्मेलन ल सम्बोधित करत रहिन। ये सम्मेलन अनुसूचित वर्ग के जाति समूह मन के उच्चारण विभेद ल मान्य करे के बर राज्य सरकार ऐतिहासिक फैसला के प्रति आभार प्रकट करे बर आयोजित करे गीस। मुख्यमंत्री ह कहिन कि बस्तर अंचल म सड़क अऊ रेल नेटवर्क के विस्तार, टेलीकॉम अऊ एयर कनेक्टिविटी बर व्यापक स्तर म काम करे जात हे। बस्तर म अवइया युग कनेक्टिविटी के युग होही।
आदिम जाति विकास मंत्री श्री केदार कश्यप ह कार्यक्रम के अध्यक्षता करिन। वन मंत्री श्री महेश गागड़ा, लोक सभा सांसद श्री विक्रम उसेड़ी, विधायक श्री भोजराज नाग अऊ श्री मोहन मरकाम, छत्तीसगढ़ राज्य नागरिक आपूर्ति निगम के अध्यक्ष सुश्री लता उसेड़ी अऊ छत्तीसगढ़ राज्य अनुसूचित जनजाति आयोग के अध्यक्ष श्री जी.आर. राणा अऊ उपाध्यक्ष श्री विकास मरकाम विशेष अतिथि के रूप म कार्यक्रम म उपस्थित रहिन। मुख्यमंत्री ह कार्यक्रम के चालू म माँ दंतेश्वरी अऊ संविधान बनइया डॉ. भीमराव अम्बेडकर के फोटू म माल्यार्पण करिन। मुख्यमंत्री ह सम्मेलन ल सम्बोधित करत कहिन कि सिरिफ नारा लगाय ले नहीं, काम करे ले विकास होथे। विकास देखना हे त दंतेवाड़ा अऊ बीजापुर जाके देखे जा सकत हे। बस्तर अंचल के लइका पहिली शिक्षक बने ले बड़े कल्पना नइ करत रहिन। आज बस्तर के लइका आई.ए.एस. अऊ आई.पी.एस. बनना चाहत हें। बस्तर के लइका इंजीनियरिंग का हे नइ जानत रहिन। आज बस्तर के लइका भारतीय प्रौद्योगिकी संस्थान (आई.आई.टी.) म पढ़ाई करत हें।
डॉ. सिंह ह सम्मेलन म कहिन कि प्रधानमंत्री उज्जवला योजना के अंतर्गत प्रदेश के अनुसूचित जाति अऊ अनुसूचित जन जाति वर्ग के सबो परिवार ल योजना के पात्र हितग्राही मन म सामिल करे जाही। उमन 14 अप्रैल के दिन प्रधानमंत्री श्री नरेन्द्र मोदी के बीजापुर जिला के जांगला गांव के दौरा के उल्लेख करत कहिन कि प्रधानमंत्री ह सविधान बनइया डॉ. भीमराव अम्बेडकर के जयंती के अवसर म आयुष्मान भारत योजना के जांगला ले शुभारंभ करत हेल्थ केयर एण्ड वेलनेस सेन्टर के उद्घाटन करिन। ए योजना के दूसर चरण म गरीब परिवार मन ल पांच लाख रूपिया तक के निःशुल्क इलाज के सुविधा मिलही। ए योजना के माध्यम ले गरीब परिवार मन बर हृदय रोग, किडनी, कैंसर, लिवर अऊ नी-ट्रांसप्लांट जइसे इलाज कराना आसान हो जाही।
मुख्यमंत्री ह कहिन कि अवइया युग बस्तर के कनेक्टिविटी के होही। बस्तर अंचल म सड़क मन के जाल बिछाए जात हे, रेल नेटवर्क के विस्तार करे जात हे। जल्दीच जगदलपुर म एयर कनेक्टिविटी सेवा चालू होही। एखरे संगेच संग टेलीकॉम कनेक्टिविटी के बस्तर नेट के माध्यम ले विस्तार करे जात हे। उमन कहिन कि अवइया जून महिना तक कोनो अइसन पाराटोला या घर नइ होही जिहां बिजली के कनेक्शन नइ होवय। मुख्यमंत्री ह अनुसूचित वर्ग मन के कल्याण बर राज्य सरकार कोति ले संचालित योजना मन के जानकारी देवत कहिन कि आदिवासी बहुल बस्तर अऊ सरगुजा अंचल म वर्ग तीन अऊ वर्ग चार के शासकीय पद मन म स्थानीय मनखे मन के भर्ती के निर्णय राज्य सरकार कोति ले लेहे गए हे। अब तक ए पद मन म अंचल के 5800 युवा मन के भर्ती करे गए हे। मुख्यमंत्री ह कहिन कि अब अबूझमाड़ क्षेत्र म घलोक मनखे मोबाइल टॉवर के मांग प्रमुखता के संग करत हें। राज्य सरकार कोति ले स्काई योजना के तहत 55 लाख मनखे मन ल निःशुल्क स्मार्ट फोन देहे के योजना तैयार करे गए हे। मई महिना के तीसर हफ्ता ले बी.ए., बी.एस.सी. म पढ़इया शासकीय अऊ निजी महाविद्यालय मन के पढ़ईया लईका मन संग युवा, मजदूर, किसान अऊ तेन्दूपत्ता संग्राह अउ गरीबी लकीर के नीचे के 30 लाख मनखे मन ल निःशुल्क स्मार्ट फोन वितरित करे के काम शुरू कर दे जाही। मुख्यमंत्री ह कहिन कि ए फोन के मदद ले शासन के योजना मन ले जुड़ना आसान होही अऊ जीवन घलोक सरल होही। मुख्यमंत्री ह कहिन कि राज्य शासन के योजना मन ले मनखे मन के जीवन म सकारात्मक बदलाव आवत हे। सबो के सहयोग ले छत्तीसगढ़ अवइया समय म देश के अग्रणी राज्य मन म सामिल होही।

robotstxt: allowed

filter: keep


text:
देश भर म 26 नवंबर ल संविधान दिवस के रूप म मनाये जावत हाबे। भारत के संविधान ल 26 नवंबर 1949 के अंग्रीकृत करे गे रिहिस अउ येकर बाद 26 जनवरी 1950 के येहा पूर देश म लागू होइस। अब 65 बच्छर बीते के बाद संविधान के कतका बात ल हम सब जानथन येकर गुनान करबोन तव सौ म चार आना तको नइ जानन। हां अतकेच बात के जानबा हवय के हमर संविधान के निर्माता डॉ.भीमराव अंबेडकर जेन ल दुनिया बाबा साहेब के नाव ले जानथे। बाबा साहेब ह दुनिया के दुख तकलीफ ल झेलत ऊंच-नीच अउ जाति धरम के पीरा ल सहत हमर संविधान ल गढ़े हावय।
भारत के संविधान के जानकारी के मामला म का पढ़े-लिखे अउ का अनपढ़ सबो एकेच बरोबर। गांव अउ शहर के स्कूल म सत्रह बच्छर म सत्रह कलास पढ़ई कर डारेन तभो ले अंगठा छाप। कभू-कभू तो मन म आथे के कॉलेज ले मास्टर के डिग्री ले के बजाए संविधान के किताब म माथा खपाय रितेव तव आज कुछू काम के आदमी बन जाये रितेन।
जानकार मनके मुताबिक संविधान ह भारत के सबो नागरिक ल समानता अउ स्वतंत्रता के मौलिक अधिकार दे हावय। ग्राम पंचायत, जनपद हो या नगर पालिका जोन हमला सुविधा देवत हावय वो कोनो जन प्रतिनिधि के दया अउ मेहरबानी नोहय, हमर अधिकार आए।
हम अपन संविधान ल सर्वोपरि मानथन, ओकर एकक आखर कानून आए तब अगर भारत के एक भी आदमी संंंंग कहू असंवैधानिक बेवहार होवत हाबे या फेर ओला संविधान के अनुरूप मौलिक अधिकार नइ दे जावत हाबे तव येकर जिम्मेदारी काखर बनथे। लोक सभा, विधान सभा म चुन के अवइया नेता मन तको तो शपथ लेथे के देश विधान के अनुरूप काम करबो। एकता अउ अखंडता ल अक्षुण बनाये राखबोन। अउ ये सुनत-सुनत 65 बच्छर बितगे। प्रशासनिक अधिकारी मनला घलोक इही किरिया रिथे। तव फेर अब तक संविधान के सबो आखर आम जनता म परगट होत काबर नइ दिखे। घुम-फिर के फेर बात उहीच मेर आगे के ओ नेता मन कोन से हमर संविधान के बात ल जानथे जेकर किरिया खाये हाबय। अब सबो भारतीय ल भारत के संविधान पूरा पढ़े बर परही तभेच हम जान पाबोन के 65 बच्छर ले संविधान के पालन करे के फोकट किरिया खवइया मन बर संविधान म का का सजा के प्रावधान करे गे हावय। हम किथन के हमर वोट सबले बड़े ताकत आए फेर यहू ताकत ल तो देखते हाबन। वो पांच साल म एक पइत हमर आगू हाथ लमाथे अउ हमन अवरधा भर उकर आगू हाथ लमाये खड़े रिथन। अऊ कब तक अपने हक बर लुलवाबो संविधान पोथीच जाने।
- जयंत साहू
jayantsahu9@gmail.com
9826753304


text: रायपुर, 11 फरवरी 2017। आकाशवाणी के रायपुर केन्द्र ले मुख्यमंत्री डॉ. रमन सिंह के मासिक रेडियो वार्ता ’रमन के गोठ’ के 18वीं कड़ी काली इतवार 12 फरवरी को बिहनिया 10.45 बजे ले 11.05 बजे तक प्रसारित करे जाही। छत्तीसगढ़ राज्य म स्थित आकाशवाणी के जम्मो केन्द्र अऊ एफएम रेडियो स्टेशन एला एक संग रिले करहीं। उही दिन आकाशवाणी के जम्मो केन्द्र मन ले ये कार्यक्रम रतिहा 8.00 बजे ले 8.20 बजे तक घलोक प्रसारित करे जाही। एखर अलावा दूरदर्शन के रायपुर केन्द्र ले आघू दिन सोमवार 13 फरवरी को मंझनिया 3.30 बजे ए कार्यक्रम के प्रसारण होही। मुख्यमंत्री के ये वाले मासिक रेडियो वार्ता इतवार 12 फरवरी को बिहनिया 10.45 बजे ले 11.05 बजे तक कई प्राईवेट टेलीविजन चैनल मन ले निःशुल्क प्रसारित करे जाही। आईबीसी-24, ई.टीव्ही, जी-न्यूज, सहारा समय अऊ स्वराज एक्सप्रेस ले घलोक ए समे म मुख्यमंत्री के ये वाले कार्यक्रम प्रसारित करे जाही।


text:
भाग-छह
चन्द्रकला रोजिना आफिस साढ़े दस बजे पहुँच जाय । टीफिन म दो रोटी सब्जी रख लेवय । लंच नगरपालिका म खावय । लंच के समे राम कुमार बेहार जी बताथे, सारंगढ़ के राजा जवाहर सिंह प्रजा पालक रहिस । कलाकार, साहित्यकार अऊ शिक्षाविद के सम्मान करय । साहित्य के बढ़ोत्तरी बर लायब्रेरी के स्थापना करे रहिस । जेवानी म बड़ अय्यास रहय । राजसी ठाठ बाट म रहय । राजा मन पहिली ओकर नगर गाँव म विवाह होय त पहिली मुँह दिखाई बर राजा के पास बहुरिया ल भेजे पड़य । जउन अच्छा नारी दिख जाय महल म बुला लेय । अऊ बक्सीस म गाँव के गौटी, दे देवय । बड़ कड़क मिजाज के रहय । सारंगढ़ म बड़े बड़े विद्वान अधिकारी रहीन । म.प्र. के मुख्य सचिव श्री गुरू प्रसन्न नायक, श्री सरत चन्द्र बेहार, चन्द्रहास बेहार, रामकृष्ण बेहार, विजय चौबे । सुरेन्द्र बेहार, श्री उपाध्याय अन्य बड़े-बड़े अधिकारी हो ।
चन्द्रकला कईथे चल ठीक हे । राजा महाराज के गोठ ऐ । अऊ बाता सारंगढ़ के अच्छाई । मय तो एक गाँव मानथंव । फेर नगरपालिका बने ले पानी, सड़क, बिजली, साफ, सफाई हो जाथे । फेर गाँव के रंग ह नई बड़े हे । सारंगढ़ के कई वार्ड अभी भी गाँव हे गैंव के संस्कृति हे । जईसे गाँव गाय कोठा रईथे । बईसे अभी भी गाय कोठा सामने हावय । चन्द्रकला कईथे कईसे सारंगढ़ म सुश्री, बुद्धिजीवी, अधिकारी मन के जनम अस्थान हे । फेर कोनों अपन जन्म भूमि खातिर कुछु नई करे हे । साफ-साफ दिखत हे । नगरपालिका अपन आय ले काम करत हे । सारंगढ़ नगरपालिका के आय के साधन बहुत हे । इहां काम करइय्या अधिकारी चाहिये । अध्यक्ष मन ल लेना देना हे नागरिक ले ।
चन्द्रकला आफिस ले साढ़े पाँच बजे घर आ जाथे । जईसे पहुँचथे वईसे भूरी, कुसुवा मन पढ़े बर आ जाथे । दीदी हमन ल पढ़ा न । दाई कहे हे पढ़े ले । चन्द्रकला बईठाथे । किताब ले दू पाठ पढ़ाथे । गिनती भी गिनवाथे । भूरी ल पूछथे तोर दाई कहाँ गय हे । बताथे खेत म हे धान कटाई चलत हे । बाबू जी रात मे आथे । बईला गाड़ी लेके गय हे । अंधियारी होंत, सूरज डूबत चंदा ह आथे । लउहा लउहा हाथ मुंह धोके आथे । चढ़ा देथे । देसी टमाटर रांधथे । मेडम नमस्ते । कहाँ गय रहे चन्द्रकला कईथे, धान लुए । कय एकड़ खेती हावय । चंदा कईथे, बीस एकड़ रानी सागर म अऊ बीस एकड़ कोसीर म हावय । दूनों जगा टयूबवेल लगे हे । चंदा कईथे खाय पीयेबर हो जाथे । घर म दूझन कमिया भी हे । कतका धान हो जाथे । ओई कोई चार सौ बोरा हो जाथे । कभू-कभू पाँच सौ बोरा होय हे । चन्द्रकला चंदा के गाँव सुन के अचंभित, चकरा जाथे । चन्द्रकला कईथे तू मन तो बड़े किसान आव । चन्दा कईथे हा बड़े किसान आन फेर भारी कंजूस । भूरी, कुसुवा कईथे चली दाई । चंदा कईथे, मेम साहब जेवन जे डारे । चन्द्रकला कईथे, जईसे आफिस ले आये । भूरी, कुसुवा आगे । तब ले बईठे पढ़ातय हंव । चंदा कईथे चल संगे म खाबो । सेमी बीज वाला, पकाय हंव । देशी टमाटर म बने हे । धनिया पत्ती खेत ले लाय रहेंव ।
चंदा ह भूरी, कुसुवा के बस्ता ल पकड़ीस आगू-पाछू जावत रहय । चन्द्रकला पीछू पीछू । बस्ता ल चंदा खांध म रखिच . चन्द्रकला कईथे, हांथ मुँह धोले । खाना तियार हे । चन्द्रकला अंगना के धन, मिरची के पेड़ म पानी डाल के हाथ धोये । चंदा ह तुलसी चौरा म दीया दिखा थे । परिकरमा लेथे । भगवान से बिनती करथे । मूंड़ ढांक के पूजा करथे । तुलसी चौरा म दिया रख देथे । भूरी, कुसुवा भी दाई के संग पूजा करथे । परथी म पीढ़ा बिछा देथे । चन्द्रकला पीढ़ा म बैइठते एक लोटा पानी रखते । भूरी, कुसुवा अलग-अलग बैइठथे । चंदा ह काँस के थारी म भात अऊ मलिया म साग परोसथे । चन्द्रकला अपन कमरा म जाके सुत जाथे ।
चन्द्रकला दूसर दिन सूबे उठके बाहर कोती लोटा लेके जात रहिच । चन्द्रकला खाना खाके भाँठा के मौहा तरी खड़े होईच । चंदा भी साथ रहय । चन्द्रकला कईथे भउजी । ऐ लकड़ी के खम्बा ह का हे । येहा बड़ पुराना लगथे । चंदा कईथे, जादा तो नई जानव पर जो सुने हंव बतात हंव दो सौ साल पुराना बात हे । जगन्नाथपुरी जा. बर संत गुरू घासीदास जी आवत रहिछ । गिरौदपुरी के रद्दा सारंगढ़ होके जगन्नाथपुरी जाथे । बाबा जी हा अपन भी अऊ गाँव वाला मन चलत रहिच । यही जगा म बाबा जी ल दिव्य ज्ञान मिलिच । सतनाम कहत कहत जगन्नाथपुरी न जाके वापस गिरौदपुरी लहुट जाथे । बाबा जी ह संत ज्ञान के अनुभूति होईच के मय ऐला खोजत जगन्नाथपुरी जातहंव । मंदिर, मस्जिद, गुरूद्वारा ले ढूंढ़त हंव । ये हर नई मिलिच । ओ आत्मा ह मोर शरीर म हे । जो मानस अपन आप चिन्ह डारिच । ओह सब कुछ पागे । चन्द्रकला कईथे, ओकरे सुरता म जैतखाम्ब गाड़े हे । सफेद झंडा 18 दिसम्बर म चढ़ाय जाथे .
चन्द्रकला अऊ चंदा गोठियात भांठा ले निपट आथे । चन्द्रकला ल नया नया ज्ञान होत रहिस । महान संत गुरू घासीदास जी के किस्सा घर घर म सुनाई पड़थे । चन्द्रकला तरिया ले लउहा नहा के आ जाथे । भूरी कईथे, दीदी पढ़ा न । चन्द्रकला कईथे, अनार के पढ़ । मय तब तक खाना खा लेथंव । भूरी जोर-जोर कहे लगते । चन्द्रकला जो कहय । ओला पढ़ लय । चन्द्रकला कईथे तय बहुत बढ़बे अऊ डॉक्टर बनवे । तोर पढ़ें में लगन हे अक्षर जोत जलाय ल पढ़ ही । यदि जोत जलगे तो नई बुझय । भूरी ल कईथे, जा बेटी मय आफिस जाहव । चन्द्रकला बन ठन के आफिस चले जाथे ।
चंदा ह कईथे, भूरी जा तो देख मेडम आय हे के नहीं । भूरी दउड़त जाके देखथे । मेडम हाँथ पाँव धोके तियार होत रहिच । भूरी कईथे, दीदी दाई ह देखे बर भेजे हे । भूरी बता थे आगे हे । चंदा चीला रोटी नवा चाउर के बनाय रहय । गरम गरम लाके दिच । चन्द्रकला खाईच । एकर अलग सुवाद रहय । चन्द्रकला कईथे भउजी सारंगढ़ म खवा के मोला भईसी बना देवे । चंदा मजाक म कईते । भी दू दाँत पँड़िया तो हावच । बिजार (भईसा) मन पाछू-पाछू दउड़त हे । खवा पिता के मस्त कर दवं । भउजी मोर ट्रांसफर रायगढ़ हो जाहे ता कोन पका के देही । चंदा कईथे । मोला नौकरानी रख लेवे । दूनो झन खूब हंसथे । चन्द्रकला कईथे, भउजी तय अतका बढ़िया हच मोर सगा भउजी होतिच त अता खयाल नहीं रखतिच । चंदा कईथे, ऐतो हमार सतनामी मन ला पीढ़ी दर पीढ़ी संस्कार म मिले । मोर दाई भी अच्छा खाना बनावय । मोर दू भउजी हे ओहू मन बढ़िया खाना बनात हे । चन्द्रकला कईथे, चंदा मय विधायक बन जाहूँ त मोर का काम करवे । काबर नहीं करहूँ । मोर नोनी बाबू मन बड़े हो जाहय । फेर निष्फीकीर होके घूम सकत हंव ।
चन्द्रकला कईथे चुनाव होने वाला हे छः महीना बांचे हे । कुछ काम करना हे । चंदा कईथे, बतान । सारंगढ़ अऊ सरिया क्षेत्र म महिला संगठन, महिला मंडल बनाना हे । सारंगढ़ म तोला अध्यक्ष बनाना हे । चंदा कईथे, मय तो पढ़े लिखे नई अवं । चन्द्रकला कईथे, त का होईच । महिला मन के विकास के सोचते हे । फेर यह गाँव के मण्डलीन हच । तोर घर अन्न धन भरे हे । तय महिला मन के सहजोग कर सकत हच । तय पचास महिला ल भोजन करा सकत हच । चन्द्रकला चंदा ल पूछथे, सरिया के महिला मन के नाव बता । सरिया, बरयकेला दू अध्यक्ष बना थे । महिला मण्डल ह चुनाव म बोट माँगे के काम आही ।
चन्द्रकला रविवार के दिन चपरासी बरातू यादव ल बुलाईच । बरातू ल कईथे, दिन दो बजे महिला मन के बईठक, मोर घर म हे ही । महिला मण्डल बनाना हे । महिला बैंक के स्थापना करना हे । बरातू घर घर जाके महिला मन ल कईथे । चन्द्रकला के घर म दू बजे बईठक हे । पच्चीस महिला जूरिया गे । चन्द्रकला कईथे, महिला मण्डल के गठन करना हे । कोन अध्यक्ष, उपाध्यक्ष बनाना हे नाम लिखा दे । सब चुप बईठे रहय । काबर पढ़े लिखे नई रहय । एक महिला सावित्री साहू कईथे, मेडम का काम करे ल पड़ही । चन्द्रकला कईथे, महिला मन ल संगठित करके अधिकार दिलाना, स्वास्थ्य, सिक्षा रोजगार, बाल एवं महिला दिवस कार्यक्रम, परिवार नियोजन, पोषण आहार, बाल बाड़ी खोलना, महिला बैंक स्थापना करना । फूल बाई पूछते ऐकर हिसाब किताब कोन रखही । ऐकर हिसाब किताब बर एक झन कोई महिला या लड़की ल राखय । अभी तो मय हिसाब कर देहवं । चंदा चाय पिला । महिला मन चर्चा करत रहय । चाय आ जाथे । चाय पीते पीते चन्द्रकला कईथे, चंदा भउजी ल अध्यक्ष, सावित्री साहू उपाध्यक्ष, मधु केसरवानी ल सचिव, रामकली मनहर कोसाध्यक्ष, राजकुमारी बेहार संगठन सचिव बन ही । बाँकी कार्य कारिणी के सदस्य रईही ।
चन्द्रकला कईथे, महिला मण्डल के हर महीना । बईठक होही । सदस्यता सुल्क रजिस्टर म प्रस्ताव लिखथे । सबके हस्ताक्षर अंगूठा लगवा लेथे । चन्द्रकला कईथे अब ढोलक पार्टी हो जाय । चंदा ढोलक ले आना । राजकुमारी अऊ चंदा बढ़िया फिल्मी धुन म छत्तीसगढ़ी गाना गाईन । चंदा के वाहवाही होगे । चन्द्रकला कईथे मधु जी चल राम भजन सुना । मधु बढ़िया राम भजन सुनाथे । सब महिला खुस होके घर चले जाथे । महिला मण्डल के गठन के बात सब अपन अपन घर म बताथे । जगन्नाथ केसरवानी कईथे, चन्द्रकला तो खुद बिगड़े हे अऊ हमरो घर ल बिगाड़ना चाहत हे । मधु कईथे अईसे बात नोहय । महिला ल संगठित करत हे । बैंक स्थापना करत हे । शिक्षा, बाल बाड़ी, स्वास्थ्य के जागरूक महिला ल करत हे । जगन्नाथ कईथे, तोला का जरूरत हे । तय तो जागरूक हच । मधु कईथे ठीक हे मय जागरूक हंव । सब महिला मन थोड़े पढ़े लिखे हे । मोला तो अच्छा लगिच । मय करहूँ ।
मधु केसरवानी कईथे, तय नवभारत के पत्रकार अच । महिला मण्डल के सचिव मय अंव । महिला मण्डल के गठन के होईच कहिके छपवाय बर भेज दे । जगन्नाथ कईथे ओकरे सेती तियार होगे । दो दिन के बाद बड़े हेडिंग म नवबारत म सारंगढ़से समाचार छपथे सारंगढ़ में महिला मण्डल का गठन – सारंगढ़ के जागरूक महिलाओं ने चन्द्रकला देवी के अध्यक्षता मार्गदर्शन में एक महिला मण्डल का गठन किया गया । अध्यक्ष श्रीमती चंदा वारे, उपाध्यक्ष श्रीमती सावित्री साहू, सचिव मधु केसरवानी, कोषाध्यक्ष राजकुमारी बेहार अऊ पचीस कार्य कारिणी के सदस्य । महिलाओं को अधिकार दिलाने, सिक्छा, स्वास्थ्य पोसन आहर, महिला बैंक के स्थापना करेंगे । सारंगढ़ म घर घर चर्चा होय लग जाथे । सब महिला मन सदस्य बने बर पूछथे । मधु केसरवानी सब ल बताथे । एक सप्ताह के भीतर म पाँच सौ महिला सदस्य बन जाथे ।
मधु केसरवानी चन्द्रकला ल कईथे, मेडम महिला मण्डल ल अच्छा समर्थन मिलत हे । चंदा बहुत खुस रईथे । मधु केसरवानी बहुत उत्साहित रईथे । अपन घर मिटिंग बुला लेथे । महिला मण्डल बर बढ़िया ठेठरी, खुरमी, चीला बरा सोहारी, बनाय रहय । लगभग दो सौ महिला आ गिच । मकान के छत म दरी बिछा के बैठाईच । सब झन बईठे बाद मिटिंग सुरू करिच । मधु कईथे, चन्द्रकला ल हम ल धन्यवाद देना चाहिये । हम महिला मन एक जगा जोड़े के प्रयास करे हे । परम आदरणीय चन्द्रकला देवी जी, महिला मण्डल के अध्यक्ष श्रीमती चंदा देवी, सावित्री साहू उपाध्यक्ष, अऊ राजकुमारी बेहार कोषाध्यक्ष, सबे जूरे बहिनी, दीदी मन । बड़ खुसी में लिखिओए के बात ऐ कि महिला मण्डल के गठन करे हंव । ऐसा सबके सहजोग चाही । जब तक हम संगठित नई होबो, तब तक हमरो अवाज नई सुनय । अऊ महिला अत्याचार के सामना नई कर सकत । महिला मण्डल के लक्ष्य हे महिलाओं का विकास, स्वास्थ्य, शिक्षा, मातृत्व व शिशु विकास, पोषण आहार अउ बैंक के स्थापना हे । महिला मण्डल ल आगू बढ़ाय बर चन्द्रकला देवी ह कुछ सुझाव अऊ मार्गदर्शन हमन ल देवय । ताली बजाके सब झन सुवागत करथे ।
चन्द्रकला देवी कईथे, महिला मण्डल के पदाधिकारी बहिनी मन अऊ बहिनी सबे जुरे दाई महतारी मन । हमर बहिनी मन महिला मण्डल के गठन कर पुन्न के काम करे हवं । काबर जब तक हमन संगठित नई हो बो । तब तक पुरूष मन हमर ऊपर अईताचार करते रईही । महिला मन के साथ बलात्कार, उत्पीड़न, मारपीट, छेड़खानी, दंगा बाजी अउ सबसे बड़ी बात हमन ल दहेज दानव के खिलाफ लड़ना हे । ऐ दानव दाईज ह सब समाज से भागना हे । ऐ हा नारी मन के शत्रु ये । जब नारी शिक्षित हो जाही, पढ़ही लिखही त ऐहा अपने आप भाग जाही । दाई महतारी मन अपन लोक लईका टूरी, टूरा ल जरूर पढ़े ल भेजव । खास करके अपन नोनी ल जरूर पढ़ावव । जब नारी ह पढ़ही त पूरा परिवार ह पढ़ही । अपन नानी, बाबू ल पढ़ा । अनपढ़ के, अज्ञान के अंधकार ल ज्ञान के ज्योति से भागना हे । हमर दीदी बहिनी मन बेरोजगार हे । ओमन ल हमन रोजगार देहे बर बैंक के स्थापना करके धन के बेवस्था करबो । छोटे छोटे धंधा, किराना, रेडीमेड, सब्जी, दूध, मछली बेचना, सिलाई कढ़ाई, मसीन चलाना । अऊ बहुत काम धंधा हे । एमा महिला मन ल लगाना हे । महिला के समूह बना के ईंटा भट्टा, खेती किसानी सब्जी बागवानी उद्योग, लद्यु उद्योग बर सलाह देना, बैंक से लोन दिलाना हे । महिला के विकास बर मण्डल बनाये गे हे । यदि कोई परेसानी हो ही त पूछ लेवव । महिला मण्डल से सभी सदस्य बनय । दो रूपिया महीना देय ल परही । बैंक के लिये पाँच पाँच सौ रूपिया सेयर लेय परही । बैंक ल लाभ होही ब्याज के साल म बोनस लाभ मिलही । आज अतके बहिनी ह दूसर दिन अऊ बहुत ढेर अकन बात करबो । सब महिला मन तालियों की गड़-गड़ाहट करतल ध्वनियों से सुवागत करथे ।
मधु केसरवानी कईथे, दीदी चन्द्रकला धन्यवाद । अईसने मागदर्शन देते रईबे । अब महिला मण्डल के अध्यक्ष चंदा देवी वारे कुछ बताही । चंदा देवी कईथे, बहिनी हो जब से चन्द्रकला देवी आय हे महिला मन बर कुछ न कुछ करत हे । जो महिला मण्डल देखत हव न । ऐ चन्द्रकला देवी के बनाय आय । मण्डल ह ऋणी रईही । अऊ बहुत बढ़िया-बढ़िया बात कहे हे हमन ल करना चाही । पेर सबके सहजोग बिना सफल नई हो सकत । हमन ल संगठित होके रहना हे । मधु कईथे अऊ कोनो बोलिहा का । एक सरिया के बहिनी खड़ा होके कईथे, दीदी सरिया म हमन महिला मण्डल बनाके कहत हन । चन्द्रकला कईते हाँ-हाँ ठीक हे । तय रविवार के दिन सब झन जोर के रखिबे, हमन सब झन आवत हन ।
चन्द्रकला कईथे, मधु तोर घर म प्रीटिंग प्रेस हे । तय रसीद, लेटर पेड, अऊ सील बनवाले । महिला मण्डल सारंगढ़ के नाव के । मधु जगन्नाथ ल बोलथे, लेटर पेड, रसीद कट्टा, मधु केसरवानी सचिव महिला मण्डल सारंगढ़ के बनवा लेथे । जब भी कोकरो घर बईठक होही । अईसने खवाय बर परही । मधु के महिला मण्डल म धाक जम जाथे । सब अपन अपन घर चल देथे ।
रविवार के दिन चन्द्रकला, मधु, चंदा, राजकुमारी, सावित्री साहू अऊ चार पाँच झन बस बईठ के दस बजे सारंगढ़ से सरिया पहुँच जाथे । जमुना शर्मा अपन घर म ले जाथे । कोठार म बईठक के बेवस्था करे रहय । कोटार ल बढ़िया गोबर म लीपे रहय । चार पाँच दरी बिछन दे रहय । अऊ कई झन मन पैरा बिछा के बईठे रहय । जमुना देवी, मेहमान ल खाना खिला के बईठक शुरू करथे । चन्द्रकला देवी ह महिला मन ल समझाथे । संगठित होय के जरूरत बताथे । जमुना देवी ह पाँच महिला के नाव देथे । मधु ह सहयोग करथे । सरिया महिला मण्डल के अध्यक्ष जमुना देवी उपाध्यक्ष लक्ष्मी, सचिव मालती, राधे कोसाध्यक्ष, समलेस्वरी अऊ कार्य कारिणी के इक्सीस सदस्य बनाथे । मधु ह रसीद काटके दू दी रूपिया महीना जमा कराथे । लगभग सौ से ऊपर महिला सदस्य बन गे । चन्द्रकला देवी स ल समझा देथे । कईथे यदि कोई तकलीफ होही त सारंगढ़ आके बताहा । जो पईसा आही ओला भारतीय स्टेट बैंक सरिया म जमा करा दिहा । एक खाता खोल लेहा । मधु, चंदा कईथे जादा होही त एक झन सारंगढ़ आ जाहा । महिला बैंक खोलेबर पाँच पाँच रूपिया जमा करा लेहव । चन्द्रकला देवी संझा के सब बईठ के सारंगढ़ आ जाथे ।
सारंगढ़ अऊ सरिया क्षेत्र के गाँव गाँव महिला मण्डल के गठन एक महीना के भीतर हो जाथे । महिला बैंक सारंगढ़ म एक वर्ष म पचास हजार रूपिया जमा हो जाथे । सरिया महिला बैंक म चालीस हजार जमा हो जाथे । बीस महिला मन ल पाँच सो रूपिया सब्जी अऊ मछरी बेजे बर सहायता देथे । दस रेडीमेट अऊ किराना दुकान अउ अत्यावसायी और डवाकरा योजना से सामूहिक छेरी पालन केन्द्र चला थे । साल भर म महिला मन अपन पैर म खड़ा हो जाथे । छोटे छोटे सुख, दुःख म महिला बैंक से ऋण मिल जाथे । सस्ती ब्याज म रूपिया उठावय अऊ ब्याज सहिज जमा कर देवय । बैंक बढ़िया चल निकलीच ।
चंदा ह चन्द्रकला ल कईथे, मेडम रविवार के दिन रामनामी मेला भराही । कोसीर ह नदी गाँव हे । यह गाँव देखे जाहव करत रहय । गाँव कोसीर चंदा के मईके रहय । अऊ घर भी । उहाँ छ एकड़ खेती नदी के किनारे हावय । बढ़िया साग सब्जी लगाय हावय । चन्द्रकला कईथे कामा जाबो । चंदा कईथे बैलगाड़ी म जाबो । गाड़ी मोटर जाय के रद्दा नई हे । गाड़ी म जाबो त घर तक चले बर नई पड़ेय । चन्द्रकला कईते ठीक हे भउजी । गाड़ी के मजा ले लेथन । बैलागाड़ी के हिचकोला खाते त पता चलही चंदा कईथे, सुबह पाँच बजे जाबो । चंदा, चन्द्रकला, भूरी, कुसुवा अऊ समारू बैल गाड़ी म बईठ के कोसीर जाय लगिन । रस्ता म सैकड़ों बैल गाड़ी मिलिच । बैलगाड़ी के रेला लगे रहय । एक घंटा म कोसीर गाँव पहुँच गय । चंदा ह अपन मईके म गाड़ी रूकवाईच । चंदा ह अपन दाई, भउजी, भतीजा, बाबू जी से मिलवाथे । बढ़िया लीपे पोते घर । चारो ओर खपरा वाले मकान अऊ बीच अंगना म तुलसी के चौरा । चारो ओर परछी उतरे रहय । परछी म खटिया बिछा दे रहय । दस बारा मेहमान परछी ले पहुँचे रहय । मकान के पाछू म कुँआ, कोला बारी, कुँआ के केलाबारी, साग सब्जी के खेत । पाछू म लम्बा चौड़ा कोठार । कोठार म धान के खरही । धान काटके खेत से कोठार लावत रहय ।
चन्द्रकला चंदा ल कईथे, चल पीछू डाहर जाबो । चंदा ह कुँआ बारी ले जाथे । कुँआ म हाथ मुँह धोते । केला म घेरा उतरे रहय । कई केला फले रहय । चन्द्रकला कईथे, चन्दा बहुत बढ़िया घर हे । कुवा के आसपास भाटा, मिरचा, मुरई, आलू, धनिया पत्ती, मेथी, पालक भाजी क्यारी म लगे रहय । आधा एकड़ म भाटा लगे रहय । अड़बड़ फरे रहय । सेमी ह झोरफा-झोरफा फरे रहय । पताल बहुत फरे रहय । सब्जी बारी के बाद, मुनगा के पेड़ कोठार म लगे रहय । धान के बड़े बड़े खरही गंजाय रहय । कोठार भरे रहय । चन्द्रकला से पूछथे चंदा कतका धान हो जाथे । चंदा कईथे तीन चार सौ बोरा हो जाथे । चन्दा कईथे किसान मन सिर्फ नमक अउ कपड़ा खरीद थे । बाकी अपन खेत म उपज ले थे । अकाल पड़थे त अनाज कम हो जाथे । गाँव के लोग कमाय खाय कलकत्ता, इलाहाबाद, बनारस, कश्मीर पलायन कर चले जाथे । चन्द्रकला कईथे चल जल्दी रामनवमी मेला जाबो । चंदा कईथे साम के मेला भराही, खाना खा के जाबो । बढ़िया मस्त । दूबराज धान के खुशबु हे । गाँव के खाना खाके मस्त भर पेट ओम के डकारी लेत उठथे । कुँआ बारी कोती टहले लगथे ।
चंदा कईथे, चन्द्रकला चल रामनवमी मेला देखे बर । भूरी, कुसुवा अउ समारू साथ म जाथे । गाँव के बीचों बीच पीपल के नीचे चौपाल, गुड़ी रहय । गली गली चलके भाँठा म मेला लगे रहय । मेला म ठो ला देखये । पूरा शरीर म रामा राम गोदाय रहय । रमरमि मुखिया मन मोर पंख के मुकुट माथा म लपेट रहय । एक स्थान म लकड़ी के खंभा गाड़े रहय । सफेद झंडा फहरावत रहय । नरियर, अगरबत्ती, धूप भगवान राम के प्रतिमा म चढ़ावत अऊ जैतखाम के पूजा करय । रमरसिद्ध भजन मंडली के लगभग 50 टोली गात बजात रहय ।
भजन –
निक लागे हो राम के भजन नीक लागे –
राम, राम, राम, राम, राम, राम के भजन नीक लागे ।
रमरमिहा मन ल पूरा रामायण कंठस्थ रहय । चन्द्रकला चंदा, घूम घूम के मेला देखिच । महिला, पुरूष सभी के शरीर राम, राम के गोदना । रामनवमी मेला म देश विदेश के पत्रकार, टी.वी. कलाकार आय रहय । माननीय मुख्यमंत्री श्री अर्जुन सिंह आने वाला रहय । बहुत भारी मंच बनाय रहय । चंदा कईथे, रे बिडंबना हे कि पूरा राम नाम सरीर म लिखाय के बाद भी हिन्दू समाज अछूत मानते । छुआछूत मानथे । पंडित, पुजारी मन अपन धंधा बंद होय के डर म, वर्म भेद, जाति भेज ल चलावत हे । आदमी आदमी म का भेद । आदमी औरत म का भेद । अच्छा करम के बाद भी अस्पृश्य । ऐही हिन्दू धर्म के विघटन के कारण ये । तभे तो लोगन मन ईसाई, मुसलमान बनत रहिस । आदिवारी मन आधे से जादा ईसाई धर्म अपना ले हे ।
चन्द्रकला कईथे – चंदा चल पीपल के छांव म बईठबो । चंदा लूंगी बिछा देथे । भूरी अऊ कुसुवा बईठ जाते । चंदा बगल म । नदी के किनारे रहय । महानदी म पानी कम हो गे रहय । महानदी म रेत ही रेत रहय । चंदा कईथे जब नदी म बाढ़ आथे कहाँ ले पानी चा पानी । महा प्लावन के दृश्य दिखते । बाढ़ म पेड़, पौधे, जानवर, फसल बरबाद हो जाथे । ओतके बेरा म मुख्यमंत्री आथे । हेलीकाप्टर के आवाज आथे । सब झन हेलीकाप्टर देखे चले जाथे । मंचम मुख्यमंत्री ल माला पहिनाय बर चन्द्रकला ल बुलाथे । अर्जुन सिंह मुस्कुरा के नमस्कार के जवाब देथे । मुख्यंत्री कईथे मंच म बईठव । महिला प्रतिनिधि के रूप मे चन्द्रकला रहय । कार्यक्रम के बाद म चंदा कईथे, भोजन करके जाबो । चंदा ह अपन घर व खेत ल देखाथे । खेत एकदम हरा भरा रहय । साग, भाजी, सरसों, गेहूँ, गन्ना लगे रहय । भोजन करके बैल गाड़ी म बईठ के सारंगढ़ आ जाथे ।
चन्द्रकला के काम के तारीफ सारंगढ़ अऊ सरिया के गाँव गाँव म होये लगिच । चन्द्रकला से ईसर्या कई पुरूष लोग करे लगिन । चन्द्रकला के प्रभाव बढ़गे रहय । कई महिला मन सिकायत के बारे म बताईच। कईथे ठीक हे जवाब दे देबो । महिला मन के काम के जलईया पुरूष मन के नेता गिरी खतम होत सहिस । भयभीत होगे । विधायक के संग मिलके सिकायत स्थानीय शासन मंत्री से कर देथे । कई आरोप लगाय रहय । चन्द्रकला कईथे, जाँच के आरय ओला जवाब दे देबो । घबराय के जरूरत नईई । चंदा, मधु, राजकुमारी, सावित्री, अर्मिला, गायत्री, निर्मला मन गाँव गाँव जाके महिला मंडल बना लेथे ।
सरिया क्षेत्र म, बरमकेला म गाँव गाँव म महिला मंडल के गठन होगे रहय । अपन ढंग से काम करत रहय । नारी शिक्षा बर सब झन अपन लड़की मन ल स्कूल भेजिन । जुलाई महीना म शतप्रतिशत नारी शिक्षा बर जागृति लाय जात रहय बहुत अच्छा प्रभाव पड़त रहय । जब नारी सिक्षित हो जाही त परिवार सिक्षित हो जाही । महिला मन पुरूष के कंधे से कंधे मिला के चले लगिन । गाँव के अंगना हो महिला मन चौपाल म आके निर्णय लेय लगिन । गाँव म का का होना चाहिये । प्रौढ़ शिक्षा के कार्यक्रम भी गाँव म चलाय लगिन । पढ़े लिखे महिला मन अनपढ़ मन ला रात-रात, संझा-संझा पढ़ावय । सबके हाथ स्लेट बत्ती रहय । सिक्षा ल सामाजिक परिवर्तन आत रहय । चंदा कहिस । दीदी-नारी ल पुरूष के बराबर अधिकार देय के सिद्धांत गुरू घासीदास ह 250 साल पहले प्रतिपादित कर हे । समानता के अधिकार देय हे । कोई नारी सवतंत्रतापूर्वक पति के चुनाव कर जीवन बिता सकत हे । यदि विधवा हो जाथे त फेर दुबारा बिहाव करके जीवन जी सकत हे । पुरूष अऊ स्त्री के समान अधिकार हे ।
चंदा कईथे-दीदी यदि गुरू घासीदास जी बात ल मान जातिच न नारी अईत चार समाप्त हो चातिच । त दहेज के समस्या, न बलात्कार के, न मारपीट । संत गुरू घासीदास जी “पर नारी ल माता जानो” कहे हे । आचरण के शुद्धता पर जोर देय हे । जब कोई पुरूस सामने वाली अनजान नारी ल देखही त अपन माता के समान मानही त ओम माँ के चेहरा सामने आ जाही । त ओहा गलत काम नई कर सकय । बहुत बड़े बात कहे । फेर उच्च समाज कहाँ मानथे । चन्द्रकला कईथे, चन्दा अईसे बात कहे हे ऐ बात समाज के बीच काबर लावव । मनुवादी मन गुरू घासीदास के सिद्धांत ल नई मानय । काबर ओकर रोजी रोटी समाप्त हो जाही । बाबा जी ह मूर्ति पूजा के निषेध करे हे । निरगुन निराकार के उपासना सतनाम के जाप करे बर कहे हे । मंदिर, मस्जिद, गुरूद्वारा, जाय के जरूरत नईये । आत्मा तो सरीर भीतर हे । ओही सरीर ल सुद्ध आचरण कर मंदिर के समान बनाके सतनाम के जाप, सुबह साम करके परिवार म रहिके मोक्छ पा सकत हे ।
चन्द्रकला कईथे, चंदा बहुत बढ़िया जानकारी बताय भौजी । चंदा कईथे – दीदी-हमर पिताजी मन राउत जात के रहिन । भूख पियास म मरत रहेन । सराब, जुआ खेलत रहय । मांस, मछली खात रहिन । पिताजी मन दुर्दिन के दिन रहिस । जब तेलासी गाँव के सबे जान मन संत गुरू घासीदास जी अमृतवाणी सुनके , गुरू घासीदास के अमृतवाणी, चमत्कारिक दिव्य संदेस ल जान के सतनामी बन जाथे । सतनाम धर्म म दीक्छित हो जाथे तब से गुरूजी के सामाजिक आर्थिक आंदोलन, सतनाम आंदोलन म भाग लेईन । जब सराब, मांस, मछली, जुआ बंद करिन त आर्थिक सम्पन्नता आय गलिच । सबके घर म अन्न-अन्न के भण्डार भरे लगिच । तब से आज तक पाँच झन ल खाय देके बाद भी बच जाथे । आज मोर ददा के पचास एकड़ भूमि हे । घर म ट्रेक्टर, गाय, बईला, भईस, भईसा । कोठा भरे हे । सतनाम साहेब के किरपा ले कोई कमी नई ए । वईसने गाँव के तेली, कुरमी, राजपूत, गोड़, घसिया, केंवट, ढीमर, अऊ बामन तक सतनामी बन गे हे । आज उमन बड़े-बड़े गौटिया किसान हे । लईका मन बड़े-बड़े अधिकारी, न्यायाधीस, पुलिस अधिकारी, नेता हे । आज सतनामी नई बने रहितान त भूख मरत रहतीन ।
आज जउन सांति छत्तीसगढ़ म हावय । ऐहा संत गुरू घासीदास जी के पुण्य प्रताप हे । पोंगा, पंडित मन गुरू घासीदास ल नई जानय न मानय । चन्दा कईथे, दीदी आज गुरू घासीदास जी नई रहतीन त आज छत्तीसगढ़ ह ईसाई लैण्ड नागालैण्ड, असम, मेघालय बन जातिज । गुरू घासीदास ह ईसाई , मुसलमान बने ल रोके हे । प्रतिबंध लगाय हे । गुरू घासीदास ह सच्चा हिन्दु ऐ । हिन्दू समाज ल टूटे बिखरे ले बचाय हे । कोई बाम्हन, बनिया, ठाकुर मन बचाय हो ही त बताव । सब धन कमाय, लूटे बर लगे रहिन । छत्तीसगढ़ ल चारागाह बना ले हे ।
चन्द्रकला कईथे, ब्राम्हण मन छुआछुत मानके हिन्दू धरम ल बरबाद कर देहे । कुछ समाज सुधारक मन समझात रहिन । पंडित सुन्दरलाला शर्मा ह समझे रहिच । ओहा सतनामी मन संग जीयय, खावय, पीवय, अऊ चिंतन करय । पंडित सुन्दरलाल शर्मा ब्राम्हन मन जात ले छोड़ दे रहीन । ओला सतनामी ब्राम्हन कहय । पंडित जी हा केकरो फीकर नई करिच । आज पंडित सुन्दरलाला शर्मा जी के कर्म ल महान मानत हे । अऊ ओकर जयंती मनावत हे ।
चंदा कईथे, दीदी आज सतनामी समाज के संख्या देस म दू करोड़ से जादा हे । यदि सब ईसाई बन जाही या बौद्ध धर्म स्वीकार कर लीही त का होही समझत हंव । समाज के विद्वान, धर्म प्रचारक, विस्व हिन्दू परिषद, सिव सेना, संकराचार्य मन ल चिंतन करना चाही । सब मिल के समस्या के निराकरण करना चाही । तभी समाज म समानता, सद्भावना, भाईचारे ह पनपही । नई तो हिन्दू समाज म टूटन होत रहिही । चंदा कईथे, दीदी बहुत गोठ होगे । मय चाय बना के लावत हंव । चय पीके चन्द्रकला अपन कमरा म चल देथे ।
चन्द्रकला ह आफिस काम से रायगढ़ कलेक्टर कार्यालय डाक ले के चल देथे । आफिस काम निपटा के अपन घर गोसाला पास गिच । रमौतीन बीमार खटिया म सोय रहय । चन्द्रकला पाँव पड़िच । सुखी रहवं बेटी । रमौतीन कईथे, बेटी बहुत दिन के बाद आय हच । चन्द्रकला कईथे, हाँ दाई बहुत काम हे । रमौतीन कईथे बेटी साठ बछर के उमर सरीर साथ नई देते । जोड़ जोर म दरद रईथे । उठे बईठे नई सकेंव । ददा कहाँ गय हे । बेटी तोर ददा ह सेवा निवृत रिटायर हो वईया हे । ओकर बाद घर के खरचा कईसे चलही । चन्द्रसेन ह लफंटूस होगे । लठर, लठर फिरत रहिथे । बाबूजी ह कोनो के दूकान म लगवा देतिच। गोसाला के दूध कोन पहुँच ही । चन्द्रसेन ह त सब काम बूता तो करत हावय । चन्द्रकला कईथे माँ तब ठीक हे कुछ तो करत हे ।
रमौतीन कुलकत कईथे बेटी पूरनिमा के लड़का होय हे । दमाँद के चिट्ठी आय हे जबलपुर ले । चन्द्रकला कईथे । दमाँद बाबू बने हे । ठीक से रखिये, पूरनिमा खुस हे । सुनील के प्रमोसन होगे हे । एस.डी.ओ.टेलीफोन्स होगे हे, पूरनिमा के राज हे । मस्त खाथे पीथे अऊ अपन अंगरी म नचावत हे । उठ, बईठ, जईसे कहिथे । सादी के बाद पूरनिमा रायगढ़ नई आय हे । रमौतीन कईथे नई आय हे । रामदेव ओतके बेरा आफिस से आ जाथे । बाबूजी के पाँव छूके प्रणाम करथे । रामदेव कईथे, बेटी दाई, ददा ल बिल्कुल भूल गे । सारंगढ़ जाय के बाद । चन्द्रकला कईथे नहीं बाबूजी । कईसे भूल जाहवं ।
चन्द्रकला कईथे, बाबूजी कमरा ल खोल के साफ कर दे । आज रूकिहंव । रामदेव कमरा खोल दे शाफ सफाई करथे । पलंग के चादर ल झर्रा के बिछा देथे । चन्द्रकला हाथ मुँह धोके तियार होथे । सेठ जी आ जाथे । मालूराम कईथे, फोन नई करे । अभी अभी तो आंय हंव अभी बाबू जी ल भेज के बुलातेंव । मालूराम कईथे बहुत दिन होगे । संग म भोजन नई करे हंव । चन्द्रकला कईथे, नहीं दाई के हाथ के भोजन बहुत दिन होगे खायेंव । यदि घर म नई खाहव नाराज हो जाही । चन्द्रकला कईथे, कुछ मिठाई लाय हच दे । सेठजी मिठाई अऊ आलू गुंडा निकारिच । दूनों झन बईठ के खाईन । रमोदीन पानी के गिलास छोड़ के चल दिस ।
चन्द्रकला कईथे दाई बांचे ल ले जा । रमौतीन बांचे ले जाथे । चन्द्रकला अऊ रमौतीन खाए लगथे । जरूर दीदी आय होही । दूनो के टपाटप पाँव छूथे । चन्द्रकला कईथे, सेठ जी ऐकरो नौकरी नई लगवा देते । मालूराम कईथे, कहाँ लगावव, नगरपालिका म विरोधी मन बईठ गेहे । रोजिना धमा चौकड़ी मचाय हे । मोर कार्यकाल के जांच करावत हे, सिकायत ऊपर सिकायत करते हे । चन्द्रकला कईथे जाँच म सब ठीक हो जाहय ।
मालूराम कईथे, विधानसभा के चुनाव होवईया हे । टिक्ट के लिये भोपाल चलना हे । चन्द्रकला बताथे । मय रोजाना के अनुसार गाँव, गाँव म महिला मंडल बनवा देहंव । लगभग एक हजार महिला सदस्य बन गे हे । मालूराम कईथे, जतक महिला मंडल हे सब ला ढोलक मंजीरा बर पईसा देबे । दस हजार रूपिया ले जा । चन्द्रकला कईथे ठईक हे । महिला मन से माँग पत्र भी बनवा लेंथव । हस्ताक्छर कराके, इंदिरा जी ल आवेदन पत्र दे देबो । मालूराम कईथे, पंच, सरपंच से लिखवा लेबे । काम बढ़िया करत हे । महिला जागृति, नारी ससक्तिकरण के काम करत हे सराहनीय कार्य हे । गाँव-गाँव महिला मंडल से प्रस्तान अऊ सरपंच के अनुसंसा करवा ले । बाद म ऐती ओती करही । विधायक बने के योजना पूरा बन जाथे । चन्द्रकला कईथे, धन कहाँ से आही । मालूराम कईथे तंय धन के चिंता झन कर । चन्द्रकला बताथे । मोरपास 300 ग्राम सोना ईसा मसीह के क्रास हावय । ओला बेच के पईसा बना लेहंव । मालूराम कईथे तय पईसा के फिकर मत कर । यदि कांग्रेस के टिकिट मिलही त धन के कमी नई हे ।
रमौतीन दाई ह मस्त कढ़ी पकौड़ा अऊ आलू मटर बनाय रहय । पापड़ घलो गूंज ले रहय । चन्द्ररकला कईथे, आ भोजन कर लेथन । दूनों झन पीढ़हा म बईठ के जेवन जेथें । मस्त खाना खाके, गप मारत, सो जाते ।
चन्द्ररकला सूत उठके सारंगढ़ जाय के तियारी करथे । छुट्टी लेके आय नई रहय । रमौतीन कईथे बेटी एक दिन अऊ रूक जावव । टेलीफोन नगरपालिका म करदे । चन्द्ररकला मान जाथे । चन्द्ररकला अपन सहेली मनसे मिले बर तियारी करथे । मालूराम अपन घर चल देथे ।चन्द्रकला स्नान, नास्ता करके नगरपालिका कार्यालय जाथे । बड़े बाबू से मिलथे । सब कर्मचारी मन हाल चाल पूछथे । चन्द्ररकला सब ठीक ठाक हे । चन्द्ररकला कईथे, मय नौकरी छोड़ईया हंव । चुनाव लड़े के विचार हे । कर्मचारी संघ के साथी मन कईथे, ठीक हे चुनाव लड़, हमन प्रचार के जाबो । दू चार झन पटेल, अगरिया कर्मचारी मन कईथे, मेडम चुनाव लड़ हमन जितवाबो ।
रायगढ़ संदेश पेपर म चन्द्ररकला के चुनाव लड़े के इच्छा हे । नौकरी से इस्तीफा देके । चुनाब लड़ही कर्मचारी संघ जीतवाय के जिम्मे होत हे । रायगढ़ म चन्द्ररकला के ही चरचा, जिहां जावय, वहीं पूछय कब इस्तीफा देत हच । एम.ए. गफ्फार भाई सेवा निवृत होके फोटो स्टूडियो में बईठे रहय । समाचार पढ़े के सोचत रहय, मय भी चुनाव लड़हूँ चन्द्ररकला कईथे, गफ्फार चचा से बहुत दिन होगे मिले नई अंव । चन्द्ररकला मिले बर जाथे । चन्द्ररकला गफ्फार भाई के पाँव छुथे । सुखी रहो । विधायक बनो । आसीरबाद देथे । चन्द्ररकला कईथे, गफ्फार चचा मय आसीरवाद लेय आयेहंव । चाची कहाँ हैं ? अम्मा चाय लेके आ जाथे । गफ्फार भाई कईथे, चन्द्ररकला आय हे एक चाय अऊ लाव । अम्मा चाय लेके आ जाथे । तीनों बैठकर चाय पीथे । चन्द्ररकला बेटी जब से सारंगढ़ गय हच । तब से आज आय हच । हाँ चाची काल ही आय हंव । अम्मा कईथे, बेटी जल्दी विधायक बन हमारों कोनो काम हो ही । चचा चाची विधायक बने के आसीरबाद देथे । चन्द्ररकला सीधा घर चल देथे ।
चन्द्ररकला ल धियान आथे कि पुस्पा मम्मी ले उज्जैन बात करना हे । टेलीफोन करे तार घर जाथे । फोन घटिया तहसील बहुत मुस्किल से लगथे । चन्द्रप्रकास के सादी नई होय के चिन्ता पुस्पा ल सतावत रईथे । बाप ईसाई होये के कारण कोई ब्राम्हन मन लड़की देय म तियार नई होईन । पुस्पा निरास हो जाथे । चन्द्ररकला ल कईथे, बेटी, कोई जात के अच्छी लड़की देख सादी कर देबो । चन्द्ररकला कईथे, हाँ माँ ऐ साल जरूर सादी करबो । पुस्पा ल पूरनिमा के लड़का जबलपुर म होय के जानकारी देथे । पुस्पा कईथे मय जल्दी सारंगढ़ रायगढ़ आवत हंव । चन्द्ररकला परनाम करके फोन रख देथे । रात रूक के चन्द्ररकला सुबह बस बईठ के सारंगढ़ चल देथे ।
BY-www.srijangatha.com


text:
रायपुर । भारत रत्न, पूरव प्रधानमंत्री अउ छत्तीसगढ़ राज्य के निरमाता अटल बिहारी वाजपेयी ल पंडित दीनदयाल ऑडोटोरियम म श्रद्धांजलि देय गिस हे। ये दउरान अटल जी ल श्रद्धांजलि देवत हुए सीएम रमन सिंह ह कहिन के, ‘मैं खुद उमन ल देखके राजनीति म आय के फइसला करिन हे। सिरिफ मैं ही नइ बल्कि मोर जइसे लाखों लोगन मन उमन ल देखके ही राजनीति म आइस हे। आज यदि गांव मन ले सहर मन के कनेक्टिविटी होइस हे त अटल जी के सोच ले ही होइस हे। न केवल गांव मन ल बल्कि देस के चारों कोना ल जोड़े के काम उंखर नेतृत्व म होइस।’ रमन सिंह ह कहिन के, ‘सबले बड़ नुकसान हमार होइस हे, हमार राज्य के निरमाता ह चले गिस। छग के अस्तित्व ह उंखर वजह ले हे। रमन सिंह ह कहिन के अटल अमर हे अउ एक विश्वास हे।’
छत्तीसगढ़ प्रवास ले जुड़े अटल जी के स्मृतिय मन म केंद्रित छायाचित्र मन ल देखे बर लोगन मन आवत हे। शोकसभा म मुख्यमंत्री रमन सिंह, रास्ट्रीय सह संगठन महामंत्री सौदान सिंह, प्रदेशाध्यक्छ धरमलाल कौशिक, प्रदेश महामंत्री संगठन पवन साय सहित मंत्री, विधायक, सांसद व प्रदेस पदाधिकारी, कारयकरता अउ आमजन मवजूद रहिन हे।
जेमन हमन ल अस्तित्व दिस, उहीं ह चले गिस : रमन
रायपुर । भारत रत्न, पूरव प्रधानमंत्री अउ छत्तीसगढ़ राज्य के निरमाता अटल बिहारी वाजपेयी ल पंडित दीनदयाल ऑडोटोरियम म श्रद्धांजलि देय गिस हे। ये दउरान अटल जी ल श्रद्धांजलि देवत हुए सीएम रमन सिंह ह कहिन के, ‘मैं खुद उमन ल देखके राजनीति म आय के फइसला करिन हे। सिरिफ मैं ही नइ बल्कि मोर जइसे लाखों लोगन मन उमन ल देखके ही राजनीति म आइस हे। आज यदि गांव मन ले सहर मन के कनेक्टिविटी होइस हे त अटल जी के सोच ले ही होइस हे। न केवल गांव मन ल बल्कि देस के चारों कोना ल जोड़े के काम उंखर नेतृत्व म होइस।’ रमन सिंह ह कहिन के, ‘सबले बड़ नुकसान हमार होइस हे, हमार राज्य के निरमाता ह चले गिस। छग के अस्तित्व ह उंखर वजह ले हे। रमन सिंह ह कहिन के अटल अमर हे अउ एक विश्वास हे।’


text:
बेमेतरा। जिलै के टिपणी गांव म दिल दहला देवइया मामला आघू आइस हे, मामला ल जानके आप मन के घलो रूह कांप उठही। दरअसल कलयुगी बेटा ह मां के धारदार हथियार ले हत्या करदीस। घटना शनिवार के बिहनिया हादसा के बाद आरोपी बेटा ह थाना पहुंचे के आत्मसमरपन कर दिस। मउवका म पहुंचे पुलिस मर्ग कायम कर शव पीएम बर भेज कार्रवाई करत हय।
मामला थान खम्हरिया थाना इलाका के । इहां रहइया रवि गंधर्व ह अपन मां के हत्या कर दीस हे। बताय जात हे के दूनों मां-बेटा म आय दिन कोनो न कोनो बात ल लेके विवाद होवत रहिस हे। आज बिहनिया घलो दूनों के बीच कोनो बात ल लेके विवाद हो गिस। विवाद अतना बढ़ गिस के बेटा रवि ह अपन आपा खो दिस अउ तीर म पड़े हंसिया ले मां उपर ताबड़ तोड़ प्रहार कर दिस, जेखर ले उंखर मउत होगिस।
–
बेटा ल अतना बुरा लगिस मां के बात ह… धारदार हंसिया ले कर दिस ताबड़तोड़ हमला, मउत
बेमेतरा। जिलै के टिपणी गांव म दिल दहला देवइया मामला आघू आइस हे, मामला ल जानके आप मन के घलो रूह कांप उठही। दरअसल कलयुगी बेटा ह मां के धारदार हथियार ले हत्या करदीस। घटना शनिवार के बिहनिया हादसा के बाद आरोपी बेटा ह थाना पहुंचे के आत्मसमरपन कर दिस। मउवका म पहुंचे पुलिस मर्ग कायम कर शव पीएम बर भेज कार्रवाई करत हय।


text:
कोरिया ले सोनू केदार के रिपोर्ट
जय जोहार. कोरिया जिला के चिरमिरी म एक झन अईसे भागीरथी हे जेन ह धरती के सीना ल चीरके अपन गांव मं पानी बहाए के रद्दा देखत हे, अऊ संगे संग ऐखर बर 27 ले मेहनत करते हे। हम बात करत हन श्यामलाल रजवाड़े के, जेन ह अपन जिद ल अब अपन लक्ष्य बना डरे हे। झारखंड के माउंटेंट मेन मांझी के कहानी अऊ ओखर उपर बने फिलिम ल आप मन जरूर देखे होहू लेकिन आज आप मन ले छत्तीसगढ़ के एक अईसे मनखे के कहानी ल बतावत हन जे जिद करके दुनिया ल बदले के कोशिश वाले बात ल चरितार्थ करत हे। भले ही आज के बखत म कोनों के पास समय नई हे लेकिन अईसे बिरले मनखे मन ल जानना बेहद जरूरी हाबे जेन ह अपन इरादा के पक्का हे। ऐला अब सनक कहिबो या फेर ऐ इंसान के जिद कि 42 बरस के श्यामलाल ह पिछले 27 साल पहिली से तरिया खोदत हे। वहू म अकेल्ला। जब ऐ ह ऐ काम ल शुरू करिन त ऐखर उमर रिहिस मात्र 15 बछर के।


text:
बालोद। जिला म प्रदेस स्तर म सिक्छा के क्षेत्र म एक नया आयाम स्थापित कर इतिहास रचे हे, विगत कई बछर ले इहां के सरकारी स्कूल मन म पढ़इया लइका मन टॉप-10 म स्थान बनावत हे, उहें दूसर ओर जिला के कई स्कूल सिक्छक मन के कमी ले जूझवत हे, जेखर ले लगातार लइका मन के पढ़ाई प्रभावित होवत हे, जिला के आदिवासी क्षेत्र डौंडी विकासखंड के अंतरगत सासकीय प्राथमिक साला पुसावड़ म आज गुरूवार के सिक्छक मन के कमी ल लेके साला समिति प्रबंधन अउ ग्रामीन मन ले मिलके स्कूल म तालाबंदी कर दीस हे, मिले जानकारी अनुसार सासकीय प्राथमिक स्कूल पुसावड़ म कुल 70 लइका मन अध्यनरत हे, जेमन ल पढ़ाय के जुम्मा सिरिफ एक सिक्छक के कंधा मन म हे, ग्रामीन मन ले मिले जानकारी अनुसार उक्त स्कूल म पूरव म पदस्थ 2 सिक्छक मन के प्रमोसन होगे हे अउ 1 सिक्छक ल बीआरसी बनाये गेहे, कतको बार डौंडी बीईओ अउ डीईओ के सिक्छक के मांग के लेके अवगत कराय गेहे, परंतु सिरिफ आश्वासन ही मिलथे, जेकर ले आज स्कूल म तालाबंदी के नउबत आन पड़ीस हे।
Home ताजा समाचार बालोद जिला के एक अउ स्कूल म तालाबंदी


text:
बरखा ह आगे। दू पहटिया अउ एक पहटनिन मंगलू ह रख लिस। रइपुर के कोपरेटिव बैंक ले किसम किसम के खातू बिसा के लानिस। खेत मां बीज डारेगे। भगवान ह घला मंगलू के मदत करत रहय, तइसने लागथे। खेत बर ठउका पानी गिरिस।
बेरा के संगे संग धान ह लाम होवत जावय। मंगलू ह अपन खेती मं तनियाये धान ल देख फूल जावय। समारु ह मेंढ़ उप्पर फुदकत फुदकत चलय।
देवारी ह फेर आगे। मंगलू के खेत मां मूंड़ी ले उप्पर धान रहय। सघन खेती के अफसर ल एखर खबर देय गिस। बइसाखू ह मिलके साहेब ल जम्मो बात बताइस। साहेब ह मंगलू के खेत ल आके देखिस त बक्क खाय देखत रहिगे। मंगलू के फोटू उतारे गिस। अउ ओखर धान के घला। थोरके दिन मां रइपुर के अखबार मन मां मंगलू के फोटू छपिस के ये किसान पढ़े-लिखे हावय। उप्पर ले अपन किसानी ल नइ छोड़िस अउ रइपुरा गांव मां जम्मो किसान मन ले ज्यादा अनाज पइदा करिस। तउने ले ओला दस हजार रुपिया सरकार ह इनाम दिही।
अब का पूछना हे। मंगलू ह बाबू मंगल प्रसाद होगे। केतकी अउ मोंगरा के साध ह पूरा होगे।
ये जम्मो गोठ ह सब्बो झिन ल त बने लागिस। फेर गौंटिया रामधन के करेजा ह फाटगे। ओला मंगलू के बढ़ती ह फुटहा आंखी नइ सुहाइस। अपन संगवारी मन ल जोड़के ओह पंचाइती बुलाइस। अउ ओमा मंगलू ल जात ले निकारे के बात चलाइस।
पंचायती में मंगलू ल घला बोलाय गिस। पंच मन के आगू मां रामधन ह किहिस – के मंगलू ह नांगर चलाइस हे तउने ले ओला जात ले अलग करना चाही। बाम्हन घर जनम लेके नांगर चलाना ए ह बने नो हे।
पंचाइती मां बइसाखू घला आय रिहिस ओह किहिस – धीर धर गा गौंटिया, बेरा ह नजीक आगे हे। जोन खेत ल बोही ओखरे खेत होही। नइ त जम्मो सरकार के हो जाही। मंगलू ह अगुवागे त एमा कोताही के काय गोठ हे।
रामधन ह किहिस – त हमन ओला अभी जात मां नइ राखन।
मंगलू ह बड़ बेर ले एमन के गोठ ल सुनत रहय। ओह चिचिया के किहिस – कसगा रामधन, जात ले के घांव निकारबे जी। एक घांव त निकारे डारे हवव सब्बे जुर मिलके। में त जात मां मिलबे नइ करेंव।
मंगलू ह चल दिस। पंचाइती घला बिन कोनों फइसला के उठगे। रामधन के चाल ह नइ चलिस। वोहा गुने लगिस मंगलू के हिन्ता कइसे करवं।


text:
बिहाव बर एक पाख बांचे रहय, फेर केतकी ह अभू तियार नइ रहय बिहाव बर। एक बेर मंगलू ले फेर जोर डार के किहिस – मेंह कइथों तुमन ला का होगे हावय ? तोर आंखी ह मांड़ी मेर चल दिस ? एकर ले त इही बने होही के मोंगरा ल कोनों कुवां तालाब मां लेके बोर आते, लोफ्फड़ मनखे संग ह बने नोहे। फिरन्ता ह बने मनखे नोहे। जात सगा वाला मन त अइसने हमन ल तिरिया दिन हें। फेर ये बिहाव के होते हिन्ता करइ मां कोनो कसर नइच रहय। सब्बे झिन इही कइहीं के लालुच मां परके तैं फिरन्ता संग मोंगरा के बिहाव कर देय।
मंगलू अपन खटला के जम्मो गोठ के जवाब देय बर तियार रिहिस, वोह किहिस – मेंह कतेक बेर तोर ले पहिलिच कहि डारे हवंव के ये जात सगा वाला मनले बिलकुल नइ डर्रावंव। मेंह फैसला कर ले हवंव, अब कखरो कहे उप्पर मेंह नइ घुचंव। बद ले डर्रावत रउहूं त नेकनामी के रद्दा कब लग हेरहूं। बड़ दिन धीर धरेंव। तहीं बता न, मोटियारी टुरी ल कब तक बइठारे रखबौन। फिरन्ता आवारा लोफ्फड़ हे फेर महूं जानथंव वोह काय हे तेनला। मोंगरा असन गउ टुरी ल पाके ओखर चाल ह अपने आप सुधर जाही, जइसे मोर मन कइथे। अउ भरोसा में त मनखे ह सरी जिनगी ल गवां घला देथे।
केतकी ह अपन घरवाला के गोठ ल सुन सुन के खीझावत रहिस। वोह खुनसाय असन किहिस – मोर बात ल नइच मानस, अपने मनके करबे, पहिली मनखे ल अपने ल हेरना चाही। ससुरार जाके मोंगरा ल बड़ बड़ आंसू रोना परही त ओखर मन ह काला कोसही ? तोला, मोला, के ये दुनियां ल। ओखर जिनगानी ल खइता झनकर। एखर ले ओह कोनों गरीब गुरबा घर जाय, मंजूरी करय, छेना थोपे, फेर सुख ले दू कउरा बासी त मिलबे करही।
मंगलू ह जब अतेक बात कहे उप्पर नइच मानिस त केतकी ह रो डारिस। मंगलू ह उचके चल दिस। मोंगरा घला अपन भइया भउजी के बतकही ल सुन डारे रिहिस। ओला अपन तन ह भार असन लागत रहिस – ‘ओह मने मन गुनय, भइया ह कमजोरहा मां अइसे करत हवै, फिरन्ता ह मनखेच आय, फेर ओखर चाल ह बिगरगे हे। अइसने मनखे के कोनो बंधे बूता रहय निहि।अउ अइसन मनखे ल सुधारना घला अपन जिव के देवइ आय। फेर तभो ले ये बने रद्दा मं नइ रेंगय। चोर चोरी ले जावय फेर टाला फेरी ले नइ बरके पाय।’
मोंगरा एहू जानत रहय के मंगलू ह ओखर बिहाव बर कतेक हेरान होगे रिहिस। अतेक तकलीफ के बेरा मां बिहाव ल निपटा के अपन जिनगी के बूता मां उत्ताधुर्रा लगे बर गुनत हे। मेंह भार असन ओकर उप्पर धरे हावंव। एखर ले मोला धीर धरना परही। गउ ल कोनों खुंटा मां बांधव फेर ओह चुप्पे रइथे अउ यही मां ओखर बढ़इ आय। जोन ला मोला भइया भउजी सउपहीं उहां मोला बने हंसी खुसी ले जाय ल परही।
मोंगरा ह अपन मने मन गुनके धीर धर लीस। बिहाव के दिन लकठा गे रिहिस।
क्रमशः


text:
कहानी : मंतर
अहिल्या हॅं दुये चार कौंरा भात ल खाये रिहिस होही। ओतकेच बेरा परमिला झरफिर झरफिर करत आइस । ओरवाती के खालहे म बैठ गे। अहिल्या देखते साथ समझ गे। परमिला हॅ आज फेर अपन बेटा -बहू संग दू -चार बात कहा -सुनी होके आवत हे। अहिल्या परमिला के नस -नस ल टमर डारे हवय। जब कभू परमिला बेरा -कुबेरा अहिल्या घर आथे। थोथना फूले रहिथे। मुड़ी -चुंदी बही बरन छरियाये रहिथे। मार गोटारन कस बड़े -बड़े आॅखी ल नटेरत ,परेतीन बानी अपने अपन बुड़ुर- बुडुर करे लागथे त अहिल्या फट्ट ले जान डारथे के परमिला काकरो संग होवय लड़ झगड़ के आवत हे। आखिर परोसीन होथे। संग लगाती ससुरार आये हे। घर के मुहाटी जुरे हे। संगे रेगत हे। संगे संग उठत -बइठत हे । एके मुॅह म खावत हे एके कूला म हागत हे त का ओतको ल नइ समझही। जब कभू अइसन बात होथे त परमिला ल बइठे बर कहे ल नइ लागय। वोह खुदे हाथ- गोड़ ल लमा -पसार के बइठ जाथे अउ पसरा बगराके सुनाय लगथे। अपन राम कहानी ल। बिन संदर्भ बिन प्रसंग के । पूछे- पाछे के कोनो नेेंगे नइ राखय । आजो वोइसने होइस।
अहिल्या अॅंचोते -अॅचोवत गोठ के मुहतुर करिस -का साग खाए हस दीदी ?
हारन के बाजत भर के देरी रिहिस हे। भइगे ताहेन का पूछत हस। परमिला के रेलगाड़ी पोंपियावत छुकछुक करत दउड़े लगिस – अइ ….. का खवइ – पीयइ ल पूछथस बहिनी। खाये हवन तभो लाॅघन। नइ खाये हवन तभो लाॅंघन। अतका कहिके परमिला अपने अपन करू करू करे लगिस । मुड़ म हाथ ल रखके अनते कुती मुॅह ल करके अॅंइठत बइठ गे। जना मना अहिल्ये संग अनबन होगे हावय तइसे। मुड़ ल गड़ियायेे भीतरे भीतर आॅखी ल कनखियाके देख तको डारिस के अहिल्या हॅ कुछू बोलत हे के नही ।
अहिल्या के मुॅह उले के उले रही गे , अपने ह फेर हाथ ल झर्रावत केहे लागिस – हरहिंसा खाबे तेला खवइ कहिथे अउ उही हॅ अंग लागथे । हरहर – कटकट म काय सिध परही ।
अइ का होगेे परमिला आज कइसन गुसिया गे हावस वो ? गॅंुझियाये गाॅंठ परे फूचरा ल फरियावत अहिल्या हॅ पूछिस।
हालेके अहिल्या जानत हे के परमिला हॅ बिगर पूछे सबो बात ल उछरही । ओकर पेट म काॅही बातर नइ पचय। छेरी के मॅंुह त परमिला के मॅुह एके जान। तभो ले परमिला ल घलो तो अइसे लगना चाही के अहिल्या हॅ ओकर दुख-पीरा ल समझत – सरेखत हावय। अहिल्या के बात ह अभीन सिरायच नइ रिहिस हे –
काला बताबे ….एक ठन राहय तेला बतावॅव इहाॅं तो….. अइसे काहत परमिला फेर थोथना ल ओरमा दिस।
बइला ल धूरा पटकत देखके जइसे किसान के जी बमक जाथे तइसे कस परमिला के ओरमत थोथना ल देखके अहिल्या के जी हो गे रिहिस हे। फेर मन ल मारके उपरसाॅंसी लेवत कहिस – का करबे दीदी जिंहा चार ठन बरतन- भॅंड़वा मिलथे तिंहा ठिनिन -ठानन तो होबे करथे………..
परमिला बीचे म बात काटत कहिस -तभ्भो ले ,तभो ले। हमर घर तो बहुतेच हे। ………कुच्छूच बात नोहय।
हाथ ल झर्रारत आगू कहिस – ओकर जउंहर होवय नाती टूरा हॅं अपन ददा संग खाए बर बइठे रिहिसे। घेरी भेरी अपन दाइ जघा -आलू दे ! आलू दे कहिके माॅगय ।
ओकर आलू मॅंगइ ल देखके मही हॅ कहि परेंव – अइ आलू दे दे न वो कब के आलू आलू रटन धरे हे। ओकर थारी म भाॅटे -भाॅटा दिखत हे अउ मोर म आलूच- आलू ल भर दे हस। पीलखाहा निपोर हॅ मीठावत हे न काॅंही।
परमिला हाथ ल हला -हलाके आॅखी ल मटकावत तो गोठियाते रिहिस हे। अब मुॅह ल घलो दू बीता फार दिस अउ कहिस – हाय राम ! बहू के जबान ल तो देख , मोरे बर बघवा कस बरनियागे बाइ । मोही ल कहे लगिस -मैं छाॅंट छाॅंटकेे परोसत हॅंव का ? फोकटे फोकट मोर उपर लाॅंछन लगावत हस।
अब परमिला अपन औकात म आ गे। दाॅत ल पीसत , थूॅक ल छटकारत उल्टा अहिल्या ल पूछे लगिस -अब बता तैं भला ? अपन दाइ ददा ल अइसने जुवाब देवत रिहिस होही ?…… उहू टूरा के चाल ल तो देख। ओकरे आघू म अतेक बड़ बात होगे फेर एक भाखा बहू ल नइ बरजे सकिस। तैं कालेचुप राहा वो। दाई हॅ बने काहत हे। अतका तो कहि सकत रहिस हे। फेर काबर बोलय -ओला तो मोहनी- थोपनी देके मोह डारे हे राॅंडी़ कलजगरी हॅं।
…………………………. ।
आज ओकर ससुर जीयत रहितिस त का होतिस जानथस ?’’बखेड़ा खड़ा हो जातिस बखेड़ा’’ परमिला खुदे सवाल करथे अउ खुदे जुवाब देथे। अहिल्या कभू मुड़ी ल डोलावय। कभू हॅू -हॅू काहय। त कभू मुॅह ल ’’चक-चक’’ बजा देवय। जइसे जम्मो के जम्मो बिपत हॅ ओकरे मुॅड़ म आके खपला गे हे।
थोरिक थिराके परमिला के एक्सप्रेस फेर दउड़े लागिस। कहिस – मोर चलतिस त मैं एकर कदाप मुॅह नइ देखतेंव वो। कहाॅं कहाॅं के नीच घरायन म बिहा परेन। मै पचासो पइत ओकर ददा ल बरजे हौं। आरा -पारा , तीर -तखार ल बने पूछ -गौछके ,देख- परखके माॅगबे न कहिके। उहू मुड़पेलवा हॅं अपनेच मन के करिस। उहेंच जाके झपाइस। मोर एको नइ चलन दिस । अपन हॅ तो जुड़ा सितरा के बनौका ल बना लिस। मैं हॅ फाॅदा म परगेंव ।
उही होइस जेकर अनमान अहिल्या ल पहिलीच ले रहिस हे। गोठियाते -गोठियावत परमिला बोमफार के रोये लगिस। रोवत -रोवत परमिला अपन जम्मो पुरखाके सबो गुनदोस ल फलफल -फलफल बाॅच के ओसा तको डारिस। ले दे के सांत होइस तब जाके अहिल्या के जी जुड़ाइस।
अहिल्या जानथे के बात ल बतगंड़ बनाये के परमिला के आदतेच हे। तभो ले ओकर खाॅध म हाथ ल मड़ाके सहिलावत कहिथे – आजकाल के बहू मन ल का कहिबे बहिनी। कहिबे तेनो अनभल हे। नइ कहिबे तेनो अनभल ।
परमिला ल लागे लगिस के अहिल्या हॅ घलो मोर दुख म बियाकुल हे। ओकर ताव थोरिक जुड़ाय लगिस । जम्मो भड़ास निकल गे। मुड़ी ल नवाये सोचे लगिस। अहिल्या समझ गे के परमिला के नारी जुड़ा गे। अब लोहा म पानी मारे के बेरा आ गे।
कहिथे -बड़ेमन ल घुरूवा होयेच बर परथे परमिला । नान -नान बात म किटिर -काटर होवत रहिबो त परवार हॅ कइसे चलही। गलती काकर से नइ होवय। लइका हॅ जाॅंघ म हग देही त जाॅंघे ल थोरे काट के फेंक देबे। धोये पोंछे बर तो हमीच ल परही न !
अहिल्या जानथे के कहॅू मैं थोरको खसलेंव ताहेंन परमिला मोरे उपर चढ़ बैठही। परमिला ल समझाना माने तलवार के धार म रेगना आय।
बात ल साधत कहिस -कोन ल का कहिबे बहिनी ! हमरे घर हमरे दुवार । बनही त हमरे बिगड़ही त हमरे। कोनो हॅ अपन मन म काॅंही राखय। हमी ह अपन फरज ल निभा लेथन सोचके बेटा ल बेटा अउ बहू ल बेटी ले दूसर भाखा नइ काहन। लइका मन संग खेल खाके दुख पीरा ल बिसरा लेथॅन । फेर हाॅ ! गउकीन इमान से परमिला तैं पतिया चाहे झन पतिया । जेेन दिन ले मै बहू ल बेटी कहे ल धरे हॅव वो दिन ले सास -बहू के बीच के डबरा पटा गे हे। बेटी कस मया – दुलार ल पाके मोर सबिता हॅ बेटी ले जादा मोर हियाव करे लगे हे। मोला काॅंही के संसो फिकर नइहे। मै मन म सोंचे -सपनाये नइ राहव आगू – आगू ले मोर साध पूरा हो जाथे।
अतके ल सुनिस अउ परमिला कुला ल झर्रावत उठके मुसकावत चलते बनिस। जना -मना कोनो खचित बूता – काम के सुरता आगे।
अहिल्या सोचत देखते रहिगे -बोकबाय के बोकबाय ।
धर्मेन्द्र निर्मल
9406096346


text:
डाउनलोड SIIG ड्राइवर
इस पृष्ठ पर SIIGके किसी भी मॉडल के ड्राइवर्स की पूरी सूची है।. अपने डिवाइस के मॉडल का चयन करें।
SIIG ड्राइवरों को देखा गया 192912 बार और डाउनलोड 16 बार.
- एससीएसआई SIIG AP-10 SCSI Pro 1 ड्राइवर डाउनलोड 4028 बार देखे गए
- एससीएसआई SIIG AP-20 SCSI Pro 0 ड्राइवर डाउनलोड 3849 बार देखे गए
- यूएसबी SIIG Digital Media Express-SM Reader 0 ड्राइवर डाउनलोड 3664 बार देखे गए
- एससीएसआई SIIG Fast SCSI Pro 0 ड्राइवर डाउनलोड 3629 बार देखे गए
- विडियो SIIG Aurora 3D GamePro 0 ड्राइवर डाउनलोड 3617 बार देखे गए
- ध्वनी SIIG SoundWave Pro PCI 1 ड्राइवर डाउनलोड 3569 बार देखे गए
- एससीएसआई SIIG UltraSCSI Pro PCI 0 ड्राइवर डाउनलोड 3399 बार देखे गए
- एससीएसआई SIIG AP-40 SCSI Pro 0 ड्राइवर डाउनलोड 3269 बार देखे गए
- विडियो SIIG Aurora 2000 PCI 0 ड्राइवर डाउनलोड 3189 बार देखे गए
- ध्वनी SIIG SoundWave Pro 2000 1 ड्राइवर डाउनलोड 2936 बार देखे गए
- एससीएसआई SIIG SCSI Pro ISA 2 ड्राइवर डाउनलोड 2899 बार देखे गए
- यूएसबी SIIG USB 6-in-1 Reader/Writer 0 ड्राइवर डाउनलोड 2751 बार देखे गए
-
- यूएसबी SIIG USB DigiFilm-Combo Reader 0 ड्राइवर डाउनलोड 2718 बार देखे गए
- एससीएसआई SIIG UltraWide SCSI Pro PCI 0 ड्राइवर डाउनलोड 2633 बार देखे गए
- ध्वनी SIIG SoundWave 3D Pro 0 ड्राइवर डाउनलोड 2618 बार देखे गए
- यूएसबी SIIG Digital Media Express-CF Reader 0 ड्राइवर डाउनलोड 2591 बार देखे गए
- अन्य SIIG FireWire 800 M-64 0 ड्राइवर डाउनलोड 2577 बार देखे गए
- यूएसबी SIIG USB Plus Serial Adapter 0 ड्राइवर डाउनलोड 2550 बार देखे गए
- यूएसबी SIIG USB PC Camera 4 ड्राइवर डाउनलोड 2479 बार देखे गए
- एससीएसआई SIIG AP-40 SCSI PCI 0 ड्राइवर डाउनलोड 2452 बार देखे गए
- यूएसबी SIIG Digital Media Express-Combo Reader 0 ड्राइवर डाउनलोड 2434 बार देखे गए
- यूएसबी SIIG Memory Stick + CF R/W 0 ड्राइवर डाउनलोड 2388 बार देखे गए
- विडियो SIIG Aurora 3D Plus 0 ड्राइवर डाउनलोड 2378 बार देखे गए
- विडियो SIIG Aurora PCI 4MB 0 ड्राइवर डाउनलोड 2378 बार देखे गए
-
- विडियो SIIG Aurora 4000 0 ड्राइवर डाउनलोड 2332 बार देखे गए
- विडियो SIIG Aurora 4000Plus 0 ड्राइवर डाउनलोड 2303 बार देखे गए
- यूएसबी SIIG USB NetStation 3000X Keyboard 0 ड्राइवर डाउनलोड 2287 बार देखे गए
- यूएसबी SIIG USB C-DigiFilm Reader 0 ड्राइवर डाउनलोड 2266 बार देखे गए
- विडियो SIIG Aurora AGP 8MB 0 ड्राइवर डाउनलोड 2260 बार देखे गए
- यूएसबी SIIG CF & SM Combo Reader 1 ड्राइवर डाउनलोड 2253 बार देखे गए
- यूएसबी SIIG USB Plus I/O Hub 0 ड्राइवर डाउनलोड 2250 बार देखे गए
- यूएसबी SIIG USB to Printer Adapter 0 ड्राइवर डाउनलोड 2221 बार देखे गए
- ध्वनी SIIG SoundWave Elite 2000 0 ड्राइवर डाउनलोड 2162 बार देखे गए
- एससीएसआई SIIG Fast SCSI Pro Gold 0 ड्राइवर डाउनलोड 2161 बार देखे गए
- विडियो SIIG Easy Aurora PCI 0 ड्राइवर डाउनलोड 2124 बार देखे गए
- यूएसबी SIIG Memory Stick R/W 0 ड्राइवर डाउनलोड 2113 बार देखे गए
- ध्वनी SIIG SoundWave 128 PCI 0 ड्राइवर डाउनलोड 2070 बार देखे गए
- यूएसबी SIIG USB 56k Modem 0 ड्राइवर डाउनलोड 2060 बार देखे गए
- यूएसबी SIIG USB 2.0 Controller 1 ड्राइवर डाउनलोड 2039 बार देखे गए
- यूएसबी SIIG USB S-DigiFilm Reader 0 ड्राइवर डाउनलोड 2033 बार देखे गए
- यूएसबी SIIG MobileCam/Light Plus 0 ड्राइवर डाउनलोड 1998 बार देखे गए
- एससीएसआई SIIG SCSIWiz PCMCIA 0 ड्राइवर डाउनलोड 1990 बार देखे गए
- यूएसबी SIIG MobileCam/Light 4 ड्राइवर डाउनलोड 1949 बार देखे गए
- एससीएसआई SIIG i542 SpeedMaster 0 ड्राइवर डाउनलोड 1928 बार देखे गए
- एससीएसआई SIIG i540 SpeedMaster 0 ड्राइवर डाउनलोड 1898 बार देखे गए
- यूएसबी SIIG SmartMedia Card Reader 0 ड्राइवर डाउनलोड 1839 बार देखे गए
- एससीएसआई SIIG AP-10 SCSI PCI 0 ड्राइवर डाउनलोड 1822 बार देखे गए
- ध्वनी SIIG SoundWave 1000 0 ड्राइवर डाउनलोड 1817 बार देखे गए


text:
तकनीकी अउ व्यावसायिक शिक्षा पाठ्यक्रम मन म प्रवेश लेहे म आर्थिक रूप ले कमजोर परिवार मन के पढ़ईया लईका मन शासन कोति ले दे जात बिना ब्याज के करजा
मुख्यमंत्री उच्च शिक्षा ऋण ब्याज अनुदान् योजना (2012 ले संचालित) ले तकनीकी अउ व्यावसायिक शिक्षा पाठ्यक्रम मन म प्रवेश लेवइया आर्थिक रूप ले कमजोर परिवार मन के छात्र मन बर राज्य शासन कोति ले जिला म ब्याज रहित ऋण प्रदान करे जात हे अउ शिक्षा ऋण के ब्याज राशि ल शासन कोति ले अनुदान केवल एक पइत पहिली पाठ्यक्रम बर प्रदान करे जात हे, जेखर से छात्र उच्च शिक्षा प्राप्त करके अपन उज्जवल भविष्य के तरफ अग्रेषित हो सकंय।
शासकीय पॉलीटेक्निक कॉलेज के प्राचार्य ह बताइस कि ए योजना बर तकनीकी शिक्षा विभाग नोडल विभाग हे अउ केनरा बैक ब्याज अनुदान के दावा मन बर नोडल बैक हे। ए योजना बर छात्र छत्तीसगढ़ के कोनो सार्वजनिक या निजी बैक ले शिक्षा ऋण प्राप्त कर सकत हे। शिक्षा ऋण के अधिक सीमा 4 लाख रूपिया हे। योजना के पात्रता बर छात्र छत्तीसगढ़ के मूल निवासी हो, कुटुंब के वार्षिक आय अधिकतम 2 लाख रूपिया अउ पाठ्यक्रम छत्तीसगढ़ राज्य मे स्थापित (एआईसीटीई, यूजीसी ले मान्यता प्राप्त) अउ राज्य ले बाहिर अधिसूचित शैक्षणिक संस्थान म प्रवेशित होवय।
एखर अलावा डिप्लोमा, स्नातक अउ स्नातकोत्तर के पाठ्यक्रम के सूची म इंजीनियरिग के अंतर्गत (डिप्लोमा ए इंजीनियरिंग., मार्डन आफिस मेनेजमेंट, इन्टीरियर डिजाईन, आर्किटेक्चर, बी.ई/बी.टेक., एम.ई./एम.टेक.), एम.बी.ए., मेडिकल के अंतर्गत (एम.बी. बी.एस., बी.एच.एम.एस., बी.ए.एम.एस., बी.एन.वाई.एस., बी.यू.एम.एस., बी.डी.एस., एम.डी.एस., बेसिक नर्सिग, पोस्ट बेसिक नर्सिग), डी.फार्मा, बी.फार्मा., एम.फार्मा., फिशरी साईंस, बी.एग्री., एजुकेशन (बी.एड., डी.एड., एम.एड,.बी.पी एड., एम.पी.एड.) एम.से.ए., पी.जी.डी.से.ए. सामिल हे। योजना ले सबंधित जानकारी बर संचालनालय तकनीकी शिक्षा छत्तीसगढ़ के वेबसाईट के अवलोकन कर सकत हें। जरूरी पूछताछ बर प्राचार्य शासकीय पॉलीटेक्निक महासमुंद या दूरभाष नंबर 8839083993, 9340958060 ले सम्पर्क कर सकत हें।


text:
बीजापुर । जिला म 7 हारडकोर नक्सली मन सरकार के आत्मसमरपन नीति के तहत सरेंडर करिस हे। ये जम्मो मन ह बस्तर आईजी के आगु सरेंडर करिन। बता दन की ये जम्मो इनामी नक्सली हरय… एमा ले तीन नक्सली उपर पांच लाख के इनाम हे। एकर अलावा बाकी नक्सली मन ऊपर घलो दो-दो, एक-एक लाख के इनाम हे। नक्सली मन ह अपन विस्फोटक अऊ एक 12 बोर के बंदूक के संग सरेंडर करिस। पुलिस ह मीडिया ले बात करत हुए कहिस कि, नक्सली अब समाज के मुख्य धारा के संग जुड़ना चाहत हे। सरकारी नीति ले प्रभावित होके ए मन ह सरेंडर करिन हे। ओमन ल आत्मसमर्पन नीति के पूरा लाभ दे जाही।
Home ताजा समाचार बस्तर आईजी के आगु सरेंडर करिन 7 हारडकोर नक्सली मन


text:
- मुख्यमंत्री सामिल होइन धमतरी के विशाल जनसभा म
- करीबन 80 करोड़ के 737 निर्माण काम मन के लोकार्पण-भूमिपूजन
- अमर शहीद वीरनारायण सिंह के प्रतिमा के घलोक अनावरण
- करीबन पौने दू लाख हितग्राही मन ल सामान अऊ अनुदान राशि
- एमां ले 80 हजार किसान मन ल धान बोनस अऊ 82 हजार परिवार मन ल आबादी पट्टा
रायपुर, 23 मई 2018। मुख्यमंत्री डॉ. रमन सिंह ह विकास यात्रा ल प्रदेशवासी मन ले मिलत भरपूर समर्थन बर ओ मन ल धन्यवाद देहे हें। डॉ. सिंह ह कहिन के ये विकास यात्रा जनकल्याण के योजना मन के संग छत्तीसगढ़ के गांव, गरीब अऊ किसान मन के जीवन म बदलाव लाय के विजय यात्रा ये। ये आम जनता के विजय यात्रा ये। उमन अपन सरकार के साल 2008 अऊ 2013 के विकास यात्रा मन के उल्लेख करत कहिन कि ए पइत के विकास यात्रा म घलोक जनता म अपार उत्साह देखे जात हे। ये विकास काम मन के माध्यम ले प्रदेश के तस्वीर बदले के विजय यात्रा हे।
पूरा समाचार छत्तीसगढ़ संवाद के वेबसाईट म हिन्दी म इंहा हावय।


text:
नवनीत शुक्ला, मुंगेली। गणेश बिसर्जन म निकले बिसाल झांकी अउ जुलूस बर मंडी प्रांगन ले बिसरजन जगह तक पुलिस प्रसासन ह अपन बेवस्था बनाए रहिस। ताकि यातायात म रुकावट झन होवय। रात 8 बजे ले बिसाल गणेश प्रतिमा अउ झांकी निकलना सुरू होइस हे। अपन अपन झांकी ल आयोजक, समिति के लोगन मन डीजे के धुन म नाचत हुए गणपति बप्पा मोरया, आघू बरस तै जल्दी आ..के नारा लगात दिखिस । मंडी परिसर ले बिसरजन जगह तक पुलिस व्यवस्था रखे गे रहिस । ताकि कोई अपिरय घटना झन होवय ।
गणेश समिति के झांकी बर नगर के बीच पड़ाव चउक म धर्मसेना अउ स्टार ऑफ टुमारो टीम, पुराना बस स्टैंड म आगर स्पोर्ट्स क्लब, सवरदलिय, बजरंग दल,अउ करणी सेना के पदाधिकारी अउ कार्यकर्ता मन विसाल मंच ले स्वागत करिन।
सामाजिक संगठन मन करिन गनपति बिसरजन म निकले झांकी मन के स्वागत
नवनीत शुक्ला, मुंगेली। गणेश बिसर्जन म निकले बिसाल झांकी अउ जुलूस बर मंडी प्रांगन ले बिसरजन जगह तक पुलिस प्रसासन ह अपन बेवस्था बनाए रहिस। ताकि यातायात म रुकावट झन होवय। रात 8 बजे ले बिसाल गणेश प्रतिमा अउ झांकी निकलना सुरू होइस हे। अपन अपन झांकी ल आयोजक, समिति के लोगन मन डीजे के धुन म नाचत हुए गणपति बप्पा मोरया, आघू बरस तै जल्दी आ..के नारा लगात दिखिस । मंडी परिसर ले बिसरजन जगह तक पुलिस व्यवस्था रखे गे रहिस । ताकि कोई अपिरय घटना झन होवय ।


text:
रायपुर। पीसीसी अध्यक्छ भूपेश बघेल ल कथित सेक्स सीडी कांड मामला म जमानत मिल गेहे। जमानत बर सीबीआई कोरट म आवेदन करे रहिस हे, जेला अदालत म मंजूर कर लेय गिस। बघेल ल एक लाख रुपिया के निजी मुचलका म बेल मिले हे। जमानत याचिका मंजूर करत हुए कोरट ह साफ कहिन के भारत ले बार वो ह नइ जा सकय। भूपेश बघेल के वकील सतीश चंद्र वर्मा अउ फैजल रिजवी ह कोरट म बेल बर अपील करे रहिस हे। समन मिले के बाद कोरट ह 8 अक्टूबर तक न्यायिक हिरासत म भेजिस हे। जेखर बाद भूपेश बघेल ह जमानत बर आवेदन करे ले साफ इंकार कर दिस। कांग्रेस आला कमान ले मिले निरदेश के बाद प्रदेस कांग्रेस अध्यक्छ भूपेश बघेल जमानत लेय बर राजी हो गिस।
Home ताजा समाचार भूपेश ल एक लाख रुपिया के निजी मुचलका म मिलिस जमानत …..


text:
रायपुर। राजधानी म नगर निगम के पानी पीने लायक नइए, ये बात हम नइ कहत हन, येला संत कबीर वार्ड के लोगन मन कहिन हे। येखर वजह हे आज बिहनियां वाटर सप्लाई के दउरान नल ले जोंक निकलिस हे।
दरअसल, रायपुर के गोगांव के वारड क्रमांक 3 संत कबीर म रहइया बाबूलाल के घर के म उंखर परिवार के सदस्य बिहनिया पानी भरत रहिस हे, इहीं दउरान वाटर सप्लाई के साथ केंचुआ निकलिस हे। जेला देख के पूरा परिवार अउ आसपास के लोगन मन सहम गे।
रायपुर के रहइया लोगन मन के सेहत ले खिलवाड़ के ये कोनो पहिली मामला नइए। येखर पहिली घलो रायपुर के कुछु इलाका मन के नल के पानी म जोंक अउ कीड़ा निकले के सिकायत कतको घर मन ले आय हे। जेखर बाद निगम ह पेयजल सप्लाई के बेवस्थित करे के बात कहे रहिस हे। लेकिन आज फेर होय ये घटना ले निगम के दावा फेल नजर आवत हे।
सावधान…. नगर निगम के पानी पीय लायक नइ ….नल ले निकलिस केंचुआ
रायपुर। राजधानी म नगर निगम के पानी पीने लायक नइए, ये बात हम नइ कहत हन, येला संत कबीर वार्ड के लोगन मन कहिन हे। येखर वजह हे आज बिहनियां वाटर सप्लाई के दउरान नल ले जोंक निकलिस हे।


text:
कोरिया। प्रधानमंत्री नरेंद्र मोदी ह दावा करिन हे के देस के हर गांव म बेजली पहुंचाये जाही। मुख्यमंत्री रमन सिंह घलो अटल विकास यात्रा लेके निकले हे अउ हर घर ल रोसन करे के बात करत हे, लेकिन दावा त साहेब जिला के मनेंद्रगढ़ विकासखंड म आवइया कतको ग्राम पंचायत मन ह दमतोड़ देवत हे।
मनेंद्रगढ़ विकास खंड म आवइया कतको ग्राम पंचायत मन के लोगन ल अभु घलोक लालटेन अउ डिबरी के सहारे जीना पड़त हे। बेजली के समस्या ल लेके ग्रामीन मन ह कतको बार लोक सुराज, जनदरसन म आवेदन दिस, लेकिन नतीजा सिफर रहिस। हालांकि आश्वासन त कतको बार मिलिस। ग्रामीन मन के कहना हे के बेजली ना होय ले गांव ह विकास ले कोसों दूर हे।
मोबाइल चारज करे बर जाथे दूसर गांव
जिला मुख्यालय बैकुंठपुर ले लगभग 80 किमी दूर ग्राम पंचायत पहाड़ हसवाही के कतको गांव म आज घलो बेजली नइ पहुंच पाइस हे। गांव म बेजली नइ होय ले इहां के लोगन मन मोबाइल चारज कराय बर दूसर गांव म जाथे। उहें गेहूं पीसय बर घलो उमन ह दूसर गांव के ही सहारा लेना पड़त हे।
संझा होवत ही इहां छा जाथे अंधियार
बेजली न होय के कारण पूरा गांव संझा ढलत ही अंधेरा के आगोस म समा जाथे। उहें सबले जादा दिक्कत छात्र-छात्रामन ल होथे, जे मन ल पढ़े बर लालटेन के सहारा लेना पड़त हे। बरसा काल म त इहां के ग्रामीन मन के जान आफत म आ जाथे, जब उमन जहरीला जीव जंतु मन खतरा बने रहिथे।
ये बारे म गांव के सरपंच के कहिना हे के उमन कतको बार ग्रामीन मन ल लेके वेभाग के आला अधिकारी मन ह लोक सुराज अभियान म आवेदन घलो देय हन , लेकिन सिवाय आस्वासन के आज तक कुउ नइ होइस। बेजली नइ होय ले ग्राम पंचायत पूरी तरह ले विकास के दउड़ म बहुत पीछे हवय।
अभु घलोक लालटेन अउ डिबरी के सहारे जीना पड़त हे ये ग्राम पंचायत मन के लोगन ल
कोरिया। प्रधानमंत्री नरेंद्र मोदी ह दावा करिन हे के देस के हर गांव म बेजली पहुंचाये जाही। मुख्यमंत्री रमन सिंह घलो अटल विकास यात्रा लेके निकले हे अउ हर घर ल रोसन करे के बात करत हे, लेकिन दावा त साहेब जिला के मनेंद्रगढ़ विकासखंड म आवइया कतको ग्राम पंचायत मन ह दमतोड़ देवत हे।


text:
आबादी पट्टा के वितरन के समस्या के घलो समाधान जल्द : रमन
कांकेर। मुख्यमंत्री रमन सिंह ह पखांजूर म लगभग 109 करोड़ रुपिया के लागत के कारय मन के भूमिपूजन-लोकारपन करिन। सीएम रमन ह पखांजूर म किरीसी महाविद्यालय खोले के ऐलान करिन हे। रमन ह विद्युत वितरन कंपनी के संभागीय कारयलय प्रारंभ करे के मंजूरी दीस हे।
सीएम रमन सिंह ह कहिन के मैं अटल विकास यात्रा म आम जनता के पाछू 15 बछर ले होय विकास कारय मन के जानकारी दे बर निकलिस हे। सीएम ह कहिन के पाछु 15 बछर म सड़क, बिजली, पानी, सिक्छा अउ स्वास्थ्य समेत समाज के सबो वरग मन बर अनेक योजना मन ल राज्य सरकार ह संचालित करे हे, जेखर ले आम लोगन के जीवन म खुशहाली आइस हे।
मुख्यमंत्री ह जनता के आग्रह म पखांजूर म किरीसी महाविद्यालय अउ विद्युत वितरन कम्पनी के संभागीय कारयलय प्रारंभ करे के घोसना करिस। उमन ह पंखाजूर के श्यामाप्रसाद मुखर्जी स्टेडियम म मरम्मत अउ द्वार निरमान बर 25 लाख रुपिया अउ निखिल बंग समाज के सामाजिक भवन निरमान बर 20 लाख रुपिया के स्वीकृति के घोसना घलो करिन। मुख्यमंत्री सिंह ह ये अवसर म क्षेत्र के विकास बर लगभग 109 करोड़ रुपिया के लागत ले विभिन्न निरमान कारय मन के लोकारपन अउ भूमिपूजन करिस हे।
सीएम ह कहिन के ये क्षेत्र म आबादी पट्टा के वितरन के समस्या के घलो जल्द समाधान हो जाही। ये संबंध म कलेक्टर ल परीक्षन कर कार्रवाई के निरदेस देय गेहे। लोकसभा सांसद विक्रम उसेण्डी अउ विधायक भोजराज नाग समेत अनेक जनप्रतिनिधि अउ ग्रामीन मन बड़ संख्या म ये अवसर म उपस्थित रहिन।
पखांजूर ल किरीसी महाविद्यालय अउ विद्युत वितरन कम्पनी के संभागीय कारयलय के सउगत
आबादी पट्टा के वितरन के समस्या के घलो समाधान जल्द : रमन


text:
मुंगेली । मुंगेली जिला के पथरिया विकास खण्ड के गंगद्वारी गांव के सासकीय उचित मूल्य क् दुकान म किसान मन ल कम खाद मिले के मामला आघू आइस हे । सबो बोरी म 50 किलो वजन अंकित हे, लेकिन किसान मन ल बोरी मन म 45 किलो या 39 किलो खाद मिलत हे, जबकि किसान मन ले पूरा 50 किलो के पइसा लिये जात हे। जेला लेकर सइकड़ मन किसान मन ह दुकान के घेराव करत हुए जमके हंगामा करिन।
आज जिला म किसान मन ल उंखर फसल बीमा के भुगतान नइ मिलत हे। किसान मन ह करजा लेके खाद ले बर पहुंचिन । ओमा घलो कांटा मारे जात हे। खाद के पूरा पइसा लेके उमन ल आधा अधूरा अउ कम खाद देय जात हे। येकर नाराज किसान मन ह सासकीय उचित मूल्य के दुकान के घेराव करिन। उहें बिलासपुर कांग्रेस के पूरव जिला अध्यक्ष राजेन्द्र शुक्ला घलो गांव पहुंचिन अउ किसान मन के द्वारा करे गेहे सिकायत के बारे म दुकान संचालक ले घलो जानकारी लिस। जेमा म दुकान संचालक ह कम खाद होय म अनभिज्ञता जाहिर करत हुए मार्कफेड ले खाद मिले के बात कहिन। उहें किसान मन ह घलो बेभाग के ऊपर अफरा तफरी करे के आरोप लगाय उहें ये मामला म कांग्रेस नेता राजेंद्र शुक्ला ह सासन प्रसासन उपर किसान मन के संग धोखा करे के आरोप लगात हुए कहिन के अन्नदाता कहे जाने वाला किसान मन के सासन के द्वारा लगातार प्रताड़ित किया जात हे।
उमन ह सासन प्रसासन के मांग करिन के ये मामला मन म जल्द संज्ञान लेके किसान मन के पूरा खाद देय जाय। संग ही अफरा तफरी करइया मन के उपर जांच कर कड़ा कार्यवाही करे जाय। अन्यथा कांग्रेस पार्टी किसान मन के हित म उमन नियाया दिलाय बर सड़क के लड़ाई लड़ही। ये दउरान कांग्रेस नेता राजेन्द्र शुक्ला के अलावा पथरिया के पूरव ब्लॉक अध्यक्ष घनश्याम वर्मा, पथरिया ब्लॉक अध्यक्ष नेतराम साहू, राजा ठाकुर, विनोद साहू, खेमू साहू, पिलेश्वर वर्मा, साखा राम तोडें, जवाहर कुर्रे, राजेन्द्र,दिलीप, हितेश साहू समेत सइकड़ों के संख्या म किसान मवजूद हे।
आक्रोसित किसान मन ह करिन हंगामा, कांग्रेसी मन ह के जांच के मांग
मुंगेली । मुंगेली जिला के पथरिया विकास खण्ड के गंगद्वारी गांव के सासकीय उचित मूल्य क् दुकान म किसान मन ल कम खाद मिले के मामला आघू आइस हे । सबो बोरी म 50 किलो वजन अंकित हे, लेकिन किसान मन ल बोरी मन म 45 किलो या 39 किलो खाद मिलत हे, जबकि किसान मन ले पूरा 50 किलो के पइसा लिये जात हे। जेला लेकर सइकड़ मन किसान मन ह दुकान के घेराव करत हुए जमके हंगामा करिन।


text:
भाग- दस
चन्द्रकला देवी, अपना माँ पुस्पा देवी, पिता बलराम, रामदेव अऊ कामदेव, मालूराम से नौकरी से त्याग पत्र देहे बर सलाह लेथे । सब कोई विधानसभा चुनाव लड़े बर कथे । मालूराम कथे अभी चुना चार महीना बचे हे । सरिया म तीन चार कमरा के कच्चा मकान बनवा ले । चन्द्रकला देवी नगरपालिका के नौकरी से त्याग पत्र दे देधे । बाईस साल म पेंशन के पात्रता आ जाथे । चन्द्रकला देवी के त्याग पत्र सारंगढ़ नगरपालिका परिषद के बइठक म संकल्प पारित होके स्वीकार कर लिये जाथे । त्याग पत्र के सूचना दे देथे । पूर्ण रूप से महिला मंडल के काम म लग जाथे । महिला बैंक के काम ल भी देखथे । सरकारी योजना के लाभ महिला मन ल मिलय । जोर से काम करे लगिच । कई महिला मन ल स्वरोजगार बर लोन भी देवाईच । विधानसभा के टिकट चन्द्रकला देवी को ही दिया जाय । आवेदन म एक हजार महिला मन के हस्ताक्षर तीन चार कापी करा लेथे । चन्द्रकला देवी रायगढ़ जाके कांग्रेस भवन म कांग्रेस के सक्रिय सदस्य के फार्म भरते त सदस्यता मिल जाथे । ठाकुर पृथ्वीपाल सिंह, जगतपाल सिंह ह मालूराम ल बधाई देथे । सरिया क्षेत्र में कांग्रेस के संगठन ल मजबूत करे बर जवाबदारी भी देथे । महिला शाखा के ब्लाक अध्यक्ष के जवाबदारी भी देथे । चन्द्रकला देवी रात रायगढ़ म रूक जाथे । पुस्पा देवी रमौतीन माँ के चरण छूथे । माता दाई मन आसीरबाद देथे । जलदी चुनाव जीत के विधायक बन । बलराम जी सतनाम के दार्सनिक पृष्ठभूमि, गुरू घासीदास की अमृत वाणी, पंथी गीत, सब ल पढ़त रहय । दीन दुःखिया मन के सेवा म लगे रहय । कोई व्यक्ति ल भूका नई रहे देवय । चौका आरती भी अपन घर म कराईच । सबके आसीस चन्द्रकला ल मिलथे ।
चन्द्रकला रात म भोजन करे बर मालूराम ल टेलीफोन करके बुला लेथे । रातभर चुनाव के योजना बनथे । कांग्रेस के टिकट के आवेदन कब बर दिल्ली जाय के योजना बनाथे । मालूराम कईथे, चन्द्रकला देवी यदि कांग्रेस के टिकट मिल जाही त पईसा के कोई कमी नहीं होवय । फेर मय तो हंव । जतका खरचा हो जावय । चन्द्रकला देवी मस्ती करके सो जाथे । चन्द्रकला ल जीवन के आनंद मिले के राह सरल दिखत रहय । अब तो रात दिन विधायक बने के सपना देखत रहय । चन्द्रकला देर से उठथे । रमौतीन दरवाजा खटखटाथे । चन्द्रकला, चन्द्रकला पुस्पादेवी भी जगाथे । चन्द्रकला कथे । दाई बहुत दिन के निसफिकर सोवत हंव । अब नौकरी म सारंगढ़ नई जाना हे, अभी सोवन दे । आठ बजे तक चन्द्रकला सोवत रथे । बाथरूम जाके आ जाथे । रमौतीन दाई चाय लाथे । पुस्पा देवी, रमौतीन, बलराम, रामदेव सब बईठ के अंगना म चाय पीथे । पुस्पा देवी कईथे, बेटी तय चुनाव लड़ीहंव कथस । अतका पईसा कहा पाबे । चन्द्रकला कथे । दाई कांग्रेस के टिकट मिलही त कोई पईसा के कमी नई ए । यदि नई मिलही त चुनाव नई लड़व । मोला पेंशन मिल जाही, पेंशन से गुजारा चल जाही । या कोई काम धंधा दुकान खोल लेहंव । रमौतीन कईथे । ठीक हे चुनाव लड़ । विधायक बन के दिखा दे । गरीब, चपरासी के बेटी भी ह विधायक बन सकत हे ।
चन्द्रकला गफ्फार भाई से मिले बर राज फोटो स्टूडियो जाथे । गफ्फार भाई के पाँव छूथे । जीते रहो । विधायक बनो । गप्फार चचा मय सरिया से चुनाव लड़िहंव कहत हंव । तोर से सहजोगक अऊ आसीरबाद माँगे आयहंव । गफ्फार भाई, आवाज लगाथे । चाय पियत बताथे, चन्द्रकला चुनाव लड़त हे । नौकरी से त्याग पत्र दे देहे । अम्मा कथे बेटी ठीक हे चुनाव लड़ विजय श्री जरूर मिलही । चन्द्रकला दूनों के आसीरबाद लेके कांग्रेस भवन जाथे । अध्यक्ष सचिव ल नमस्कार करके बताथे चाचा जी मय चुनाव लड़हू कहत हंव । मोला आसीरबाद दे । पृथ्वीपाल सिंह ठाकुर कथे । मोर आसीरबाद तो हमेसा तोर साथ रईही । मय सिफारिस पत्र कांग्रेस कमेटी कती ले लिख देथवं, दिल्ली जाके श्रीमती इंदिरा गांदी जी से मिल लेबे । पत्र लेके चन्द्रकला अपन घर आ जाथे ।
मालूराम शाम के आथे । मेडल का प्रगति हे । चन्द्रकला कथे, कांग्रेस कमेटी अध्यक्ष के पत्र मिलगे हे । दिल्ली जाके श्रीमती गांधी जी से मिले बर कहे हे । मालूराम कईथे, दू तीन झन महिला मंडल के सदस्य ल घलो ले चलिन । तंय सांरगढ़ अऊ सरिया जाके महिला कार्यकर्ता मन के नाम ले आ । दिल्ली जाय बर हे । चन्द्रकला रात म योजना बना के जाथे । बस से सरिया जाथे । महिला मंडल के सदस्य मन हस्ताक्षर कराथे । जमुना सर्मा ल कथे । चल दिल्ली घूम के आबो । जमुना सर्मा कथे, पईसा कहाँ ले पाबो चन्द्रकला कथे चल न मय तो खरचा करहूँ सिरफ साथ म जाना हे । नहीं नई कर सकिच । चन्द्रकला सरिया से सारंगढ़ बस म आ जाथे । चन्द्रकला मधु केशरवानी के घर जाथे । दिल्ली जाय के बात करथे । पति से पूछके बताहंव कथे । मधु ल ओकर पति जगन्नाथ कथे । दिल्ली म बड़ गड़बड़ होथे । महिला मन के इज्जत राजनेता मन लूट लेथे । मय नई भेजंव । मधु केसरवानी कथे । तय मोर ऊपर म सक करत हच । मोर उमर ल तो देख चालीस पैंतालीस के डोकरी ल कोन पूछही । फेर मोरपास का हावय त देहूँ । डोकरी होगे हंव । जगन्नाथ कथे जा भई तोर दिल्ली जाय के साध हे त । फेर मोला बद्दी झनदेबे, के मोला नई बताय । मधु कईथे तोला काबर देहंव । उल्टा मोला मजा मिलही त काबर कहिहंव । जगन्नाथ कथे, दिल्ली म ठंड बहुत पड़थे, गरम कपड़ा ले जाबे ।
चन्द्रकला ह चन्दा के घर जाथे । चन्दा अंगना ल छर्रा छिटा देत रहय । बढ़िया गोबर म लीपत रहय । चन्दा कथे । आ आ दीदी । बहुत दिन म आय हच । खटिया म बईठ । मय हाथ धोके आवत हंव । चन्द्रकला भी कुआँ कोती चल देथे । चन्दा ह पानी निकालथे । गोबर सने हाथ धोय लगथे । ओतके बेर भूरी अऊ कुसुवा आ जाथे । मेडम आगे कहिके नाचे कूदे लगथे । भूरी कथे बड़े दाई आजकल ईहाँ नई आवय । चन्द्रकला कथे बेटी मय रायगढ़ चल देत हंव । अभी आय हंव । तीसरी, चौथी म पढ़े चल दे रहय । अब नानकुन नई रहय । अब गोठ ल समझ जावय । चन्दा कथे दीदी कहाँ ले आवत हच । चुनाव के तियारी कईसे चलत हे । चन्द्रकला कथे । बहिनी ओही काम से आय हंव । तोर सरपंची कईसे चलत हे । ठीक हे दीदी । हमर ईहाँ के उपसरपंच अरूण यादव ह बहुत बदमास हे । गुंडा गरदी करथे । बार बार शिकायत करते हे । पईसा खाय ल नई मिलत हेत सिकायत कराथे । मय परेसान होगे हंव । भूरी के ददा ह कथे अऊ अपन अधिकार ल अतका जलदी नई दय । अपन तौहीन समझथे । चन्द्रकला कथे धीरे धीरे सुधरही भईया ।
चन्दा ल कथे तोला दिल्ली ले जाय बर आय हंव । चन्दा कथे नान-नान लोक लईका हे, फेर खेती किसानी फदके हे । घर देखईया भी कोनों नईऐ । समारू कथे, चन्दा यदि तय जाना चाहबे श्रीमती इंदिरा गांधी से मिले बरत जा । चन्द्रकला दीदी के काम हे त जरूर जा । फेर धियान रहे ऊहाँ उल्टी सीधा झन होवय । रीवा के बदमास मन डेरा डाले रथे । रेस्टहाऊस सांसद भवन म सीधी सादा देखके अपन मोह जाल म फंसा लेथे । चन्दा कथे । अतका सुधार तो मय नई अवं । जेमन लड़का मन मोहा जाय । दिल्ली देखे के सउख हे । कईसे दिल्ली सहर हे । देखतेंव । चन्द्रकला ल घर म थोड़ा परिवर्तन लगिच। परछी म टेबल कुर्सी लगगे रहय । जब से सरपंच बने रहय, आदमी मन आवत जावत रहय । चन्दा भी सरकारी काम म धियान देत रहय । ग्राम पंचायत के सचिव भी । परछी म बईठ के काम निपटावय ।सरपंच के परछी म पटवारी, ग्रामसेवक दाई, मलेरिया वरकर, सब झन एक दिन आके बईठय । घर म चहल पहल होगे रहय । चन्द्रकला कथे । सरपंची म मजा आत होही । हाँ दीदी मजा आत हे । कोई भी निर्णय मय करथंव । गाँव के लोग भी माने लगिन । अच्छा लगत हे । नवा, नवा काम ऐ । समारू ह चन्दा कथे । जरूर दिल्ली जा । तहूं ह भटगाँव या सारंगढ़ से टिकिट माँग के देखबे । चन्दा कथे ठीक हे । एक काम दो काज हो जाही । चन्द्रकला कथे जाथंव । बहिनी परसो बस बईठ के रायगढ़ आ जाबे । मधु, जमुना भी दिल्ली जाहय । साथ म लेके आ जाबे ।
चन्दा कपड़ा, लूगरा, चादर एक सूटकेस म बंद करके मधु के घर पहुँचथे । बस स्टैण्ड म जमुना पहिली ले आ गे रहय । तीनों झन बईठ के रायगढ़ आथे । चन्द्रकला हे घर गोसाला पारा रिक्सा म पहुँचथे । चन्द्रकला के दाई रमौतीन ह भोजन कराथे । मालूराम अग्रवाल ह पाँच सीट टिकिट आरक्षण कराय रहय । उत्कल एक्सप्रेस ठीक ग्यारह बजे रायगढ़ स्टेशन से छूट जाहय कहिच । चन्द्रकला ह रिक्शा म बईठ के रेलवे स्टेसन पहुँचथे । पाँच मिनट बाद ट्रेन आथे । अपन-अपन सूटकेस लेके ट्रेन म चढ़थे । मालूराम अग्रवाल सब सूटकेस ल जंजीर म बाँध देथे । चन्दा ह खिड़की मेर बईठ जाते । बड़िया सीन देखते, देखते चाम्पा पहुँच जाथे । चन्द्रकला, मधु, जमुना, चन्दा गप मारत-मारत जात रहय । बीच बीच म मालूराम भी बोलत जावय । डेढ़ बजे उत्कल हर बिलासपुर पहुँचिस । चन्द्रकला कथे कुछ ले लेना जी । हमन के सेवा करते त मेवा मिलही । मालूराम स्टेशन से सेव क दरजन, केला डेढ़ कलो, भजिया, बिस्कुट रख लेथे । जल्दी ट्रेन म चढ़ जाथे । चन्दा खते काबर बेचारा ल परेशान करत हव । हमन ल बुजुर्ग हे । चन्द्रकला कथे अब बुढ़वा होगे । पहिली बने जोर मार रहिच । गरम-गरम भजिया ले खाव । मधु शरीर से भारी होगे रहय । जमुना बुजुर्ग महिला होगे रहय । चन्दा ह जवान रहिस । दउड़ दउड़ के पानी, खाना, खिलावय । सबके चहेती बनगे रहय, पद भी सरपंच होये के कारण जन सेवक बने गे रहय । बढ़िया खात पीयत, सोवत, जागत ट्रेन बड़े सुबेरे दस बजे दिल्ली पहुँचथे ।
चन्द्रकला, मधु, चन्दा, जमुना, अपन-अपन सूटकेस ल धर के उतर जाथे । मालूराम चेक करके पाछू उतरथे । मालूराम नई दिल्ली रेल्वे स्टेसन से टेक्सी द्वारा नार्थ एवेन्यू कमरा बंबर 182 सांसद बिलासपुर मिनीमाता ह दरवाजा ल खोलथे । मालूराम अऊ चन्द्रकला देवी कथे माताजी हमन रायगढ़ सारंगढ़ से आय हन । चंदा माता जी के चरण छूथे । सब कोई क्रम से चरण छूथे । माता जी अंदर ले जाथे । पानी चाय चपरासी ल लाय बर बोलथे चन्दा बोलथे माताजी मय सतनामी आँ । रानी सागर गाँव के सरपंच अवं । माताजी कथे । वाह बेटी, तही छत्तीसगढ़ के असली बेटा आंच। चंदा गदगद हो जाथे । चन्द्रकला देवी ह कईथे माताजी आप श्रीमती इंदिरा गांधी जी से मिलवा दे । मय सरिया विधानसभा से चुनाव लड़िहंव खातिर कांग्रेस से टिकट माँगे बर आंय हंव । माता जी आपके आसीरबाद मिल जाही त टिकिट जरूर मिल जाहय । चन्द्रकला कथे माताजी मय ब्लाक कांग्रेस कमेटी के अध्यक्ष भी हंव ।
मिनी माताजी कईथे बेटी हो, चाय पीके स्नान ध्यान करके तियार हो जावव । बगल वाले कमरा खाली हे । मालूराम दूसर कमरा म जाके स्नान करत रहय । चन्द्रकला वहाँ पहुँच जाथे । कथे माताजी के किरपा ले मोला टिकिट मिलही । मालूराम कईथे, पाँव ल पकड़ ले । श्रीमती गांधई से मिलवा देही । चन्द्रकला वहीं जलदी नहा लेथे । चन्दा, मधु, जमुना जलदी तियार हो जाथे । माताजी पूछते । भोजन सब मिलके पका के खावव । सब समान हे । चन्दा कथे । माताजी मय भोजन बनावत हंव । आज ले मय रसोई सम्हार हूँ । माताजी कथे ठीक हे बेटी जतका दिन रईहा रहव । मय संसद भवन जाथंव । श्रीमती इंदिरा गाँधी से वही बात कहूँ । टाईम दे देही त मय तुरंत आहूँ । या बँगला म मिलके । माताजी संसद भवन बईठक म चल देथे ।
चन्दा, मधु, जमुना तीनों मिलके भोजन बनाय के तियारी करथे । सब दिल्ली म घर के मजा लेके खाईन। माताजी संसद भवन से एक बजे भोजन अवकास म आईच ।चन्दा भोजन परोसथे । बेटी बहुत दिन के बाद म अच्छा भोजन खाय ल मिलिच । बेटी गाँव के भोजन म जो सुवाद रथे सहर म नई मिलय । चन्दा कथे माताजी मोला भोजन रंधईया रख ले । माताजी कथे फेर रानी सागर के सरपंची कोन करही । तय सरपंची कर बेटी । बहुत कम महिला ल पास मिलते । फेर आगे जाना हे । विधायक के टिकिट भी माँगत हच । मय तोर बात बेवहार, चाल चलन से खुस हंव । तय जरूर आगे बढ़बे । माताजी आसीस देबे । तब होही मोर काम । माताजी कथे । बेटी तय तो मोर घरके बेटी अच । मोर आसीरबाद हमेसा रईही । माताजी बताथे कि श्रीमती इंदिरा गांधी ह कल सुबह नौ बजे मिले के समय देहे हे । कल जलदी तियार हो जाहा । चन्द्रकला गदगद हो जाथे । मालूराम कथे, आवेदन पत्र कई प्रति म तियार कर ले । चन्द्रकला कथे । तीन प्रति म तियार करले हंव । चन्दा वारे भी सारंगढ़ बर आवेदन पत्र बनाथे ।
चन्द्रकला देवी, मधु, जमुना अऊ चन्दा देवी स्नान करके तियार हो जाथे । मालूराम भी स्नान करके तियार हो जाथे । चंदा जल्दी चाय बना लेथे । माताजी बैईठक म आथे बईठ जाथे । लउहा लउहा चाय पी के त्रिमूर्ति भवन कोती निकल जाथे । मिनी माताजी अउ संग म सब की ठीक आठ पैंतालीस म वेटिंग रूम म पहुँच जाथे । पी.ए. चार्ज ल स्लीप मिनी माता देथे । मिलने वाला मन के सूचीनाम रहय । जार्ज स्वयं लेके मिनी माताजी ले जाथे । मधु, चन्द्रकला, चन्दा, जमुना देवी चरण स्पर्श करथे । माला भी पहिनाथे । माताजी कथे । मोर छत्तीसगढ़ के बेटी ऐ । चन्द्रकला देवी, चन्दा वारे, आवेदन पत्र श्रीमती इंदिरा गांधी ल देथे । आवेदन पत्र म कलेक्टर, जिला कांग्रेस कमेटी के अनुसंसा, एक हजार महिला मन के हस्ताक्षर, एक सौ बीस सरपंच के हस्ताक्छर रहय । मिनी माताजी कथे मेडम दोनों महिलाओं को कांग्रेस की टिकट दे दीजिए । श्रीमती गाँधी आस्वासन देथे । वर्किंग कमेटी से पास करवा दूँगी । चन्द्रकला देवी चन्दा देवी, पाँव छूथे आसीरबाद माँगथे । मालूराम, जमुना देवी, मधु, चन्दा देवी, मिनी माता के साथ वापस कमरा म आ जाथे । मिनी माता कथे । बेटी हो मय तो जाथंव रायपुर । आप लोग जब तक रहना हो तो रहो । मय एक कमरा बंद कर देथंव । तुमन दिल्ली मस्त घूमव फिरव । माताजी रायपुर रात के गाड़ी से चल देथे ।
मालूराम चन्द्रकला देवी, चन्दा, मधु अऊ जमुना देवी सब म.प्र. भवन म मुख्यमंत्री अर्जुन सिंह जी से मिलथे । विधायक टिकट बर आवेदन पत्र देथे । पाँव छूथे आसीरबाद माँगथे । श्रीमती गांधी से मिलने के बात बताथे । अर्जुन सिंह जी ह पूरा पूरा भरोसा दे देथे । क्षेत्र म काम करे के निर्देस भी दे देथे । मालूराम महिला मन ल दिल्ली घुमाथे । दिल्ली के कुतुब मीनार, लाल किला, चाँदनी चौक, नगरपालिका मार्केट, जंतर-मंतर, मुगल गार्डन, इंडिया गेट, दिन भर घुमाथे । सब कोई थक के बईठ जाथे । इंडिया गेट म गुपचुप खाथे । भेलपुड़ी, मूँगफली भी लेथे । समूह म फोटो भी खिचाथे । ऊहाँ ले बस म बईठ के नार्थ एवेन्यू आथे ।
नार्थ एवेन्यू के सरवेंट क्वार्टर म दो झन रीवापारी ब्राम्हन ठहरे रहय । मालूराम के क्रियाकलाप देखत रहय । चार पाँच दिन ले खुफियागिरी करत रहय । चन्द्रकला देवी अऊ मालूराम जाके सोगे एक कमरा म । चन्दा, जमुना, मधु दरवाजा बंद किये बिना सोयके तियारी करह रहय । ओतके बेरा खिड़की ले कूद के दू बदमास मन आ जाथे । चन्दा ह बाथरूम गय रहय । मधु ल पकड़ लीन । जमुना वृद्ध महिला ल चाकू दिखा के कपड़ा उतवा लेथे । डरके मारे जो बदमास कहीन वही मधु अऊ जमुना करे लगीन । दूनो बदमास चाकू को जोर म डरा धमका के काम निकालत रहय । चन्दा देवी बाथरूम से निकलथे, देख के आगी लग जाथे । अऊ बदमान मन के ऊपर टूट पड़थे । बाघनिन जईसे । कछरा भीर के एक बदमास ल पीछू ले एक लात मारिच । दम ले मुंह के भर गिरगे । चाकू दूर म फेंका गे । चन्दा चाकू ल लूट लेथे । परछी म दूसर बदमाश ह भीड़े रहय । पाछू ले एक लात मारिच । ओह ह दीवार म माता-टकरा के अचेत हो जाथे । मधु के हिम्मद बढ़िगे रहय बिना कपड़ा के बदमाश के छाती म चढ़गे । लात घूंसा से दे पिटाई जमुना देवी ह घलो लात घूसा से पिटाई सुरू करीन जब तक बेहोश नई होईपन । पीटते रहीन । चन्दा देवी दूनो बदमास के हाथ पाव बांध के सूअर जईसे बांध दे रहय । दूनो बदमास मन अधमरा होगिन । मधु छाती म बईठे रहय, वईसे भी भारी शरीर टस से मस नई करिच । चन्दा गारी देथे । बेर्रा, भडुवा, रोगहा हो, तुंहर दाई बहिन नी होही का ? तुमन छत्तीसगढ़ी औरत म ल कमजोर समझथ । तुहर खून लहू भी जाहंव, अभी तुमन का देखेहव । मधु अऊ जमुना लूगरा, पोलखर, पेटीकोट पहिने लगिन । हल्ला सुन के चन्द्रकला देवी भी आ जाथे । देख के डारके मारे कांपे लगथे । चन्दा बताथे । दीदी बदमाश गलत नियत से आय रहीन । चाकू के नोक से डरावत धमकावत रहीन । जान के मारे के धमकी देके कपड़ा उतरवा के काम सुरू कर दे रहीन । ओतके बेरा मय बाथरूम से निकलेंव । फेर मोर सरीर म आगी, भूर्रीबर गे टूट पड़ेव बेर्रा, भडुवा मन के उपर । सुअर जईसे बाँध के रखेंव ह । मधु, जमुना, चन्दा ल धन्यवाद देथे । आज हमर इज्जत अऊ जान ल बचा दे । चन्द्रकला देवी भी धन्यवाद देथे । तोर जईसे हिम्मती नारी होना चाही । तय दूझन मरद ल मार मार के चेहरा बिगाड़ देहे । ऐमन कभू औरत मन ल नई छेड़ही ।अऊ बलात संग नई करही ।
चन्द्रकला नाईटी पहिने रहय । मालूराम ल कईथे, चल उठ । का होगे तोला देख । का कबसे चल उठ। आँकी रमजत, उठिच । चन्दा है बताईच । मालूरमाम कथे बड़ हिम्मत के काम करे हच । चन्द्रकला देवी अऊ मालूराम भी चार-चार पाँच-पांच लात मारथे । मालूराम पूछथे । कहाँ के हो रे । सर हम लोग रीवा, सतना के आन । ईहाँ रोजी मजूरी करे आय हन । हमन के चोरी के नियत से घूरे रहीन । पेर हमन के नियत बदलगे रहिस । गलत काम करके बाद म जेवर, गहना, रूपिया, पईसा लेके भाग जातेन । सरवेंट क्वार्टर म रहिथन । चन्द्रकला कथे । मालूराम जी चन्दा, मधू, जमुना यदि पुलिस म रिपोर्ट दर्ज कराबे त बार बार पेसी म य लगही । बलात्कार के प्रकरण भी बनही । पुलिस वाला मन फोर फोर के पूछही । जो इज्जत बजे हे ओहू चले जाही । मधु कथे हमर जान बाचगे भले इज्जत म हाथ डालत रहिस । जीवन म कईठन दुर्घटना होत रईथे । चन्दा देवी ह हमर इज्जत अऊ जान ल बचा दिच । जमुना देवी कईथे मोर मानिहव त कहत हंव । जतका गलती करे के ओकर ले जादा पिटाई करें हंव । दू चार लात मारके, नाम, पता लिखलव । अऊ नई दिल्ली छोड़े ल कह दव । आज ही रीवा चले जाय ।
जमुना देवी के कहना सभी मानथे । पुलिस के चक्कर नई पड़ीन कहिके । चन्दा देवी के गुस्सा सांत नई होय बेर्रा मन ल सबक सिखाना चाही । बहुत छटपटाथे, चिल्लाथे, सुअर जईसे बांध देय रहय । मालूराम कथे कल जाना भी हे । साले बदमाश मन के नांव तो लिखलंव । पूछते तोर का नाव हे, सुभास सर्मा, तोर नारायण त्रिवेदी । एक लात, मारथे । साले तुमन तो सीधा दीखत हंव रे । फेर तुमन चोरी चमारी काबर करत हव । दूनो झन बहुत गिड़गिड़ाथे, चिरौरी बिनती करथे, माफी माँगथे । अब अईसे गलती नई करबो । हम अभी रीवा भाग जाथन । हमला पुलिस म झन दे । पाँव पड़त हन । बहुत माफी माँगे के बाद चन्द्रकला देवी कथे । भाग साले हो । जमुना कईथे रीवा राज के मन सब अईसे । मूत पिअईया ऐ । दू दू लात सब फेर मारिन । चन्दा कथे । जादा झन मारीन नई तो मर जाही बेर्रा मन । फंस जाबो । मधु कईते ईकर गलती के सजा मिलगे । चन्दा ह रस्सी के गांठ ल छोड़ देथे । मालूराम कईथे, आसपास नई दिखना चाही । नई तो पुलिस ल बुला लेबो, दूनो बदमास मन जी बचाके भाग जाथे । ये घटना ले सबके नींद उचट गय रहे, गोठबात म बिहनिया होइस ।
क्रमशः


text:
बलरामपुर । स्कूल भवन नइ होय के वजह ले लइका मन एक पेड़ के नीचे पढ़ बर मजबूर हवय। ये समस्या स्कूल के निरमना बर आवंटित जमीन लेके सरकार अउ ग्रामीन मन के बीच म विवाद के कारन पइदा होइस हे। बारिस के दउरान लइका मन के क्लास तीर के आंगनबाडी केंद्र म चलथे। स्कूल भवन नइ होय ले लइकामन ल अब्बड़ परेसानी के सामना करना पड़त हे।
बलरामपुर के जिला सिक्छा अधिकारी आईपी गुप्ता ह बताइस के जगिमा गांव म स्कूल के निरमान के जुम्मेदारी स्कूल प्रबंधन समिति (एसएमसी) ल देय गे रहिस हे। लेकिन एक विवाद के चलत येकर निरमान नइ हो पाइस। जे जमीन म स्कूल के निरमान होना रहिस हे, ओकर मालिक अउ एसएमसी के बीच म कोनो कारन ले हिंसक संघरस हो गिस, जेकर बाद मालिक ल जेल भेज देय गिस। ओकर बाद स्कूल के निरमान बंद होगे।
ये कारन ले पेड़ के नीचे पढ़े बर मजबूर हे लइका मन ….
बलरामपुर । स्कूल भवन नइ होय के वजह ले लइका मन एक पेड़ के नीचे पढ़ बर मजबूर हवय। ये समस्या स्कूल के निरमना बर आवंटित जमीन लेके सरकार अउ ग्रामीन मन के बीच म विवाद के कारन पइदा होइस हे। बारिस के दउरान लइका मन के क्लास तीर के आंगनबाडी केंद्र म चलथे। स्कूल भवन नइ होय ले लइकामन ल अब्बड़ परेसानी के सामना करना पड़त हे।


text:
गांव के लीला चौरा म संझउती होइस ताहन गजब भीड़ जुरिया जथे। लइका मन तो दिन बुड़े के पहिलीच ले अपन-अपन बर जगा पोगरा डरथे। संजकेरहे जेवन करके घलो आ जथे। भीतर कोती सब कलाकार मन संभरत हावे अउ बाहिर म देखइया मन के भीड़ जुरियात हावे। अब अगोरा हे त राम लीला सुरु होय के।
लीला ल गांव के मनखे मन गंगा कस फरिहर अउ परयाग कस पावन मानथे। घरो घर ले आरती के थारी आथे। गांव के लीला चौरा म संउहत भगवान राम माता जानकी अउ बीर हनुमान बिराज मन होथे। मंगल आरती के संग सुरु होथे राम जी के लीला।
दुरपती ह रात कन के जेवन बना के अपन सहेली मन संग लीला देखे बर निकलथे।
ददा ह खिसिया के किथे - घर के बुता काम छुट जए ते छुट जए फेर तोर लीला हर झन छुटे। दे खाय बर ताहन जाबे।
दुरपती किथे - दाई करा मांग ले न गा। लीला सुरु होगे हम जाथन हमर सहेली मन अगोरत होही। साल ल ओड़हीस, बोरा धरिस अउ निकलगे। सबो सहेली एके जगा जुरिया के बइठथे।
लीला ल बड़ धियान से देखथे। लछमन के पाठ के बेरा तो दुरपती लिपकी घलो नइ मारे। ओकर सहेली मन ह गोठिवात रिहीस तेन मन ल चुप करा देथे। सहेली मन दुरपती के परेम ले अनजान नइ रिहीस। सबो झन जाने येहा लीला म रमायन देखे बर नइ आवे। येतो लीला म लछमन के पाठ करथे ते राधे ल देखे बर आथे।
राधे अउ दुरपती म अगास परेम रिहीस। राधे ह अपन पाठ म बुड़े रिहीस त दुरपती ह राधे के परेम म बुड़े रिहीस। जभे लीला सिरातिस तभेच दुरपती ह घर आतिस। अपन संग म अपन सेहली मन ल घलो बइठार के राखे राहय।
रात के लीला सिरावे ताहन बिहनिया राधे ह तरिया के पार म ओड़ा ल दे राहय। दुरपती ह थारी-बरतन धोय बर आवे। राधे ह बइला-भइसा धोवत बइठे राहे। अपन-अपन काम म दूनो रमे हे फेर दूनो के नजर ह एक दूसर म लगे हे। नजर ले नजर जुड़े इसारा-इसारा म गोठ बात होय।
राधे अउ दुरपती के मया ह गांव भर म आगी बरोबर गुंगवागे। दूनो के घर म उकर मया के सोर उडग़े। एके जात सगा के रिहीस। दूनो डहर के सियान मन आपस म मिल के लइका मन के खुसी के खातिर बिहाव करे के फैसला करिस अउ फलदान ल तुरते मड़ा दिस।
गांवे के सगा सोधर कतेक चोचला लगाही। वोकर चूलहा ल ए देखे, एकर चूलहा ल वो देखे। सगा मन अपन घर ले गोड़ धोके दुरपती घर आगे। सगा घर गोड़ धोय के जरुरते नइ हे। ए पारा ले ओ पारा जाए म कतेक धुररा उड़ही। फेर सगा घर गोड़ धोय के नेंग तो छुटे ल परही।
फलदान म कोनो बाहिर के सगा दिखबे नइ करे। राधे डहर ओकर लीला पालटी वाला अउ दुरपती कोती उकर घर के अउ दू चार झन सहेली भइगे। राम, लछमन, भरत, सतरोहन, रावन, मेंगनाथ, हनुमान, सीता, मंदोदरी, सुरपनखा, जोक्कड़ अउ संग म तबलची, बेंजो मास्टर, ढोलकाहा मन घलो पधारे रिहीस।
फलदान के बेरा लीला के महराज ह दोहा अउ चौपाई पढ़े- मंगल भवन अमंगल हारी, कबहू सुदसरत अजिर बिहारी राम सियाराम राम सियाराम जै जै राम। राधे दुरपती के फलदान होवे सबो संगी संग राम लीला मंडली ह आवे राम सियाराम जै जै राम।
हॉसी मजाक तो होते रिथे फेर जइसन सगा रिहीस तइसन हासी मजाक चलीस। दुरपती अउ राधे के फलदान निपटगे। संझा होवथे किके सबे झन रेसल खोली म चल दिस। रात कन फेर लीला सुरु होइस। दुरपती ह अपन सहेली मन संग देखे बर बइठे हे।
राम के पाठ आथे त दुरपती के सहेली मन किथे मुड़ी ल ढांक न वो तोर कुराससुर ह आगे। दुरपती के दुपट्टा ल धरिस अउ मुड़ी ढांक दिस। लछमन के पाठ आवे त दुरपती ह लाज के मारे मुड़ी ल गडिय़ा लेवे। वोकर सहेली मन राम लीला देखे ल छोड़के दुरपती संग दिल्लगी लगाय।
सहेली मन के घेरी-बेरी के दिल्लगी म दुरपती ह खिसीयागे अउ रात के बेरा म लीला ल आधा छोड़के उठगे। अपन धुन म घर कोत रेगिस। घर के आगु म थोकुन कोलकी परथे। कोलकी ह कुलूप अंधियार रिथे। जइसे कोलकी मेर पहुचथे दू झन मंदहा मन मंद के नसा म बपरी ल बिलई कस झपट देथे।
राधे के पिरीत म मगन दुरपती ह घर आत रिहीस। का जानय बिचारी ह कलजुग के दुरयोधन मन मेडऱी मारे बइठे हे तेला। गजब चिख पुकार मचइस फेर कोनो मदद बर नइ अइस। लीला के पोंगा के गोहार म दुरपती के पुकार दबगे। द्वापर के दुरपती ल तो भगवान किसन बचा ले रिहीस। कलजुग के नारी ल कोन बचावे। तलफत केवंची करेजा कांपगे। निरदई राकछत मन मुरछा देह ल छोड़के भागगे।
आधा रात के लीला सिराइस त पारा के मन लहुटिस। अंधयारी कोलकी म काहरत जीव देखके सबो के सांस अरहजगे। लकर-धकर तिर म जरके माचिस बार के देखिस, सबके नजर म दुरपती हमागे। बपरी के हालत ल देख के सबो अनहोनी ल भांप डरिस।
धरा पछरा कपड़ा लपेट के असपताल लेगीस। कोनो झन जाने किके घर के मन चोरी लुका इलाज पानी कराइस। मु लूकावत अपने छइहा ल डर्रावत दुरपती ह चार दिन म घर आइस। गांव भर म बात बगरगे रिहीस। दुरपती के घर वाला मन अतियाचारी के नाव ल बकरे ल किहीस। फेर डर के मारे कोनो के नाव नइ बता सकिस।
लोक लाज के डर म दुरपती ह अपन जीव देबर एक दिन अपने देह म माटी तेल रुको डरिस। माचिस जियाते रिहीस ततके म ठुक ले राधे ह आगे। हाथ ले माचिस नंगा के फेकिस अउ दुरपती के हाथ थाम के किथे- ये विपदा के बेरा म घलो मे तोर सांग हवं, निच के छुये म तोर मास बस्सा नइ गे। वो अंधयारी रात ल तै सपना जान के भुला जा। तै जब किबे तब मे तोर संग बिहाव करे बर तियार हवं। फेर बदला म तोला ओकर नाव बताय ल परही। राधे ल संग म पाके दुरपती के बल बाडग़े। हिम्मत कर के मुह खोलिस। ठेठवार के दूनो दरवाहा टूरा के नाव ल बकरिस। बउराय बरन पारा मोहल्ला के मन दूनो टुरा ल नंगत छरीस। गांव के सियान मन पंचइत म फैसला कराबो कइके छोड़ा दिस नइते जीये ले डरतीस।
पंचइत बइठीस त ठेठवार ह अपन टूरा के करनी के समाज म माफी मंगिस। ठेठवार मुड़ी नवाय किथे टूरा मन ह गुनाह करे हे तेकर सजा भोगे बर तियार हन जेन भी पंचइत के फैसला होही हमला मंजूर हे।
पंचइत ह अपन फैसला सुनइस के आज ले तुहर गांव ले निकाला हे अपन घर दुवार ल छोड़ के तूमन ल जाय ल परही। अउ फेर लहुट के ये गांव म झन आहू। सरपंच अउ पंच के ये फैसला म सबे झन हामी भरीन। फेर दुरपती ल येहा मुंजूर नइ रिहीस।
दुरपती किथे- ये मन ल गंाव ले निकाला झन देव। इहा ले निकल के अउ कोनो गांव म जाके हांसी खुसी ले रही। अउ मउका पाके फेर कोना म नियत गड़ाही। ये सजा ह येकर मन बर काफी नइ हे।
गांव के मुखिया किथे - येमन ल का सजा दे जाय बेटी तही ह बता। तोर गुनेगार ल तही ह सजा दे।
दुरपती किथे- येमन ल गांवे म राहन दव। आज ले इकर पौनी पसारी बंद अउ गांव म रइ के भी गांव के समाज ले बाहिर रही। मेहा जेन अपमान के आगी म जरे हवं ओकर आंच इहू मन ल मिलना चाही। गांव म रही त रोज अपमान के अंगरा म जरही।
अउ एक ठन सजा मे सरी गांव ल देना चाहत हवं। जेन दारु के नसा म मोर गत बिगड़ीस। आज ले वो दारु के दूकान ल बंद करा दव मोर अतकचे बिनती हे। दुरपती के ये बिचार ह सबो ल बने लागिस। नियाव के तुरते अमल होगे। ठेठवार के टूरा मन ल उकर करनी के सजा मिलगे। जेन दारु के सेती घर परिवार के गत बिगड़थे नोनी बाबू मन बिगड़थे वो दारु के दूकान बंद होगे।
दुरपती के नियाव म करइया कइवरया दूनो ल सजा मिलगे। राधे के पांव परके दुरपती किथे मोला बल तोरे ले मिलिस। कहू तै मोला नइ अपनाए रितेस त आज मै अपमान के अंगरा म जर के भुंजा जाए रितेव। तूमन तो मोर भगवान आव।
अतका ल सून के राधे किथे अभी मे भगवान नइ हवं। लीला म बनथव। चल घर संझा होवथे लीला के तियारी करना हे। अभी तो लछमन ल सक्ती बान, मेंगनाथ वध, रावन दहन बांचे। अतके बेरा ठुक ले राधे के संगवारी मन सकल जथे आ किथे- रावन के मरे के बाद राम के राज तिलक होही अउ लीला सिराही ओकर बाद राधे अउ दुरपती के बिहाव होही। सबो झिन हांसत हांसत लीला के रेसल खोली कोति चल देथे, दुरपती अपन घर आ जाथे।